Daftar Sekarang Untuk Berpeluang Untuk Dapatkan Akses Beta Kepada Steep!

Peluang korang untuk mendapatkan akses untuk open beta bagi Steep yang bermula bulan November ini!

Steep adalah sebuah game sukan ekstrem yang telah diumumkan oleh Ubisoft pada E3 yang lepas dan kini mereka bersedia untuk memberi peluang kepada gamers untuk mencubanya! Bermula pada 10 November dan berakhir pada 21 November, open beta ini boleh dicuba untuk platform PC, PlayStation 4 dan juga Xbox One.
Pendaftaran open beta boleh dilakukan di sini.
Steep akan diterbitkan untuk PC, PlayStation 4, dan Xbox One mulai 2 Disember 2016.


‘Redeye’ Tidak Lagi Menjadi Hos Bagi The International 2017

Sedihnya Paul! Tapi itulah hakikatnya. Veteran dari United Kingdom ini akan meninggalkan scene profesional DotA 2 untuk penggal ini.

Paul dalam tweetnya berkata, dia dimaklumkan oleh Valve bahawa mereka dalam pertimbangan untuk mencari bakat lain yang akan mengendalikan acara dunia The International (TI) 2017 itu. Dia sebelum ini menjadi hos untuk TI5 dan TI6.

Sadly, I won't be at The International this year, here's why
Read: https://t.co/3fO3i1nua4
— Redeye (@PaulChaloner) June 27, 2017
Paul menegaskan, seseorang hos itu tidak boleh memilih job yang diinginkan sebaliknya menanti peluang ditawarkan. Selain itu, Valve inginkan seseorang yang terkenal dalam industri dan dalam kalangan peminat bagi memastikan acara itu mendapat sambutan.
Secara peribadinya, penulis bersetuju dengan pilihan Valve kerana DotA 2 perlukan seorang hos yang boleh relate dengan penonton dan memberi peluang kepada semua panelis untuk mengutarakan idea masing-masing. Malah, lebih menarik jika acara itu dihiasi dengan tenaga kerja berwajah baru dan masih muda!
Buat peminat Paul, usah bersedih kerana dia mungkin kembali untuk kejohanan Major. Siapa tahu kan? By the way, siapa yang korang rasa akan ganti tempat Paul nanti ya?


Gaming Bukan Perlumbaan Antara Dua Konsol, Kata Ketua Xbox

Ketua Xbox Division, Phil Spencer sekali lagi telah meluangkan sedikit masanya untuk menjawab beberapa soalan para peminat di Twitter peribadinya.

Pertama sekali, apabila seorang peminat membuat perbandingan antara PS3/Xbox 360 dan PS4/ Xbox One, Spencer menyatakan bahawa gaming bukan satu perlumbaan antara dua konsol, dan game yang bagus bukan senjata untuk menyaingi platform lain. Kata beliau, Microsoft hanya bekerja untuk menjadikan Xbox dan Windows 10 tempat yang baik untuk dimainkan.
Apabila diminta memberi komen tentang hasil jualan yang jauh ketinggalan daripada “sebuah lagi platform”, beliau menjawab, “ia tiada kena mengena dengan bahagian pasaran Xbox dan gaming memiliki peluang yang lebih besar berbanding persaingan antara dua konsol sahaja.” Walau bagaimanapun, beliau turut mengakui bahawa mengeluarkan game yang baik adalah kritikal.
Di samping itu, beliau turut memberikan respon tentang mengapakah Xbox tidak pernah cuba untuk mengeluarkan peranti handheld untuk memberi saingan kepada Sony dan Nintendo. Jawab Spencer, mereka berpandangan bahawa telefon bimbit akan mengambil hampir kesemua pasaran daripada mobile gaming.
Walau bagaimanapun, beliau juga memuji bagaimana usaha Nintendo terhadap hardware mereka, dengan menyatakan “Nintendo sentiasa melawan arus” dan “ia adalah bagus untuk industri”.

Gaming not race btw 2 consoles. Good games aren't weapons vs other plats, We work 2 make Xbox/Win10 great places 2 play
— Phil Spencer (@XboxP3) February 21, 2017

None taken. Gaming has much bigger opportunity than 2 console battle, nothing to do with our share. Agree great games critical.
— Phil Spencer (@XboxP3) February 21, 2017

Our view was that phones would take almost all of the mobile gaming market mostly.
— Phil Spencer (@XboxP3) February 21, 2017

And I love what Nintendo does with their HW, they always push against convention. Good for the industry.
— Phil Spencer (@XboxP3) February 21, 2017
Sebelum ini, Spencer turut mengambil pendekatan yang sama dengan menjawab beberapa soalan yang diajukan melalui Twitter. Antara persoalan yang dijawab adalah memberi komen tentang mouse/keyboard di konsol.


Microsoft: Menjangkakan Jutaan Peminat Ke Xbox One Dalam Masa Terdekat

Microsoft menjangkakan gamers dari Xbox 360 bakal berubah ke Xbox One setelah pengumuman mengenai kebolehan Xbox One memainkan game dari Xbox 360.

Berikut adalah fakta yang korang patut tahu mengenai backward compatibility ini.

Backward compatibility ini adalah percuma. Tiada kos tersembunyi yang dikenakan.
Tak kira game disc atau game yang dibeli melalui Xbox Live.
Segala save game, add-on, achievement dan gamerscore akan kekal ada dan boleh digunakan.
Multiplayer bersama rakan-rakan tanpa mengira console mereka guna. Terhad pada Xbox 360 dan Xbox One sahaja.

Tarikh untuk backward compatibility ini boleh diaccess oleh semua masih belum diumumkan.
Jom Layan: Game Gear: Xbox One Elite Bagi Gamer Xbox Sejati!
+++
Kudos to artis of featured image.


Dapatkan PlayStation VR Di Malaysia Pada 13 Oktober Ini Dengan Harga RM 1,849!

Seperti yang dijanjikan oleh Sony, berita mengenai PlayStation VR untuk pasaran Asia diumumkan pada hari ini!

PlayStation VR akan menemui pasaran pada 13 Oktober iaitu sama dengan pasaran Amerika Syarikat. Ini telah diumumkan dalam sidang media yang diadakan istimewa sempena pelancaran PlayStation VR.
Buat masa ini, PlayStation VR boleh didapati dalam 2 pakej iaitu:

PlayStation VR sahaja dengan harga RM 1,849
PlayStation VR dan PlayStation camera dengan harga RM 2,029

Harga bagi PlayStation camera boleh didapati dengan berasingan pada harga RM 249.
Bagi mereka yang berminat, pre-order boleh dilakukan di Sony Store serta penjual-penjual rasmi Sony di Malaysia mulai 30 Julai.


Gameplay Star Wars Jedi: Survivor Akan Diperlihatkan Minggu Ini Di The Game Awards

EA dan Respawn Entertainment telah mendedahkan yang gameplay Star Wars Jedi: Survivor akan diperlihatkan semasa The Game Awards 2022 yang akan berlangsung pada Jumaat ini.
The Game Awards 2022 akan bersiaran langsung pada 9 Disember ini, jam 9 pagi (waktu Malaysia).
Bersama-sama dengan pengumuman, EA dan Respawn turut berkongsikan poster baharu yang menampilkan Cal Kestis menghunus lightsaber. Menariknya, kelihatan blaster yang diikat di seluarnya. Hal ini seolah-olah mengesahkan laporan yang mengatakan sekuel itu nanti akan membawakan gameplay menembak — satu mekanik yang tiada dalam game pertamanya, Star Wars Jedi: Fallen Order.

The journey continues…Experience the action-packed gameplay of Star Wars Jedi: Survivor @thegameawards – streaming live Dec. 8: https://t.co/1zOZ1Piywh #StarWarsJediSurvivor pic.twitter.com/g2mabUWVXy— EA Star Wars (@EAStarWars) December 5, 2022

Di samping itu, beberapa jam sebelum mereka berkongsikan butiran ini, Star Wars Jedi: Survivor sebenarnya telah tertiris di Steam. Antara info yang sempat diekstrak oleh PC Gamer sebelum ia dipadamkan adalah tarikh pelancarannya — iaitu pada 16 Mac 2023.
Apa-apa pun, sama-sama kita tonton The Game Awards 2022 nanti untuk melihat sendiri apakah info rasmi yang akan diumumkan oleh EA dan Respawn.
Apa yang kita tahu buat masa ini adalah Star Wars Jedi: Survivor akan bermula lima tahun selepas Fallen Order. Cal Kestis bersama penemannya, BD-1 akan terus diburu oleh Empire yang semakin agresif mencari sisa baki Jedi.


Ni No Kuni II: Revenant Kingdom Akan Dilancarkan Di PC Dan PS4 November Ini, Saksikan Trailernya [KEMASKINI]

Bandai Namco telah mengumumkan Ni No Kuni II: Revenant Kingdom akan dilancarkan 10 November 2017.

Tidak seperti siri pertamanya, Ni No Kuni II: Revenant Kingdom tidak lagi eksklusif untuk platform PlayStation sahaja. Ia juga akan dilancarkan di PC, bersama-sama dengan PS4.
Sekuel kepada RPG ini akan memperkenalkan barisan karakter dan jalan cerita baru dan berlatarbelakangkan kota yang diberi nama Ding Dong Dell.
[KEMASKINI]:
Bandai Namco telah mengeluarkan trailer untuk Ni No Kuni II: Revenant Kingdom – jom layan!


Saksikan Trailer Pelancaran Star Wars Jedi: Fallen Order – Memperkenalkan Musuh Lebih Menggerunkan

Pejam celik, kita menghampiri kira-kira dua minggu lagi sebelum bertemu dengan tarikh pelancaran untuk sebuah game Star Wars yang sangat dinantikan pada tahun ini.
EA dan Respawn Entertainment telah mengeluarkan video trailer pelancaran untuk Star Wars Jedi: Fallen Order. Trailer kali ini pendek sahaja, iaitu sekitar 1 minit, namun ia memaparkan lebih banyak aksi pertarungan lightsaber. Paling menarik perhatian ialah pertarungan antara Cal Kestis dengan seorang daripada ahli Imperial Inquisitors yang bersaiz lebih besar, menggunakan double-bladed lightsaber seperti Darth Maul.
Jom layan:

Star Wars Jedi: Fallen Order akan dilancarkan pada 15 November 2019 untuk PC, PS4 dan Xbox One.


Sony Tampilkan Daniel Sturridge Dan Eric Dier Dalam Iklan Promosi Gran Turismo Sport

Pemain bola sepak dalam video iklan game racing?

Pemain bola sepak kalau ditampilkan dalam video-video iklan untuk game-game bola sepak, pastinya tidak mengejutkan. Namun, dua pemain bola sepak dari Liga Perdana Inggeris ini ditampilkan dalam iklan video game racing.
Sony pada kali ini telah membawakan suatu kelainan, iaitu menampilkan pemain Liverpool, Daniel Sturridge dan pemain Tottenham Hotspurs, Eric Dier dalam iklan terbaru Gran Turismo Sport. Video dimulakan dengan kedua-dua pemain mengajak untuk sama-sama berlatih bola sepak di padang. Selepas penat berlatih, mereka mahu berentap dalam PlayStation 4 pula.
Masing-masing membentangkan karpet dan siapkan segala kelengkapan PS4 di tengah-tengah padang, seterusnya Sturridge dan Dier berlumba secara online dalam GT Sport. Masing-masing menggunakan kenderaan yang berwarna kelab masing-masing, iaitu merah (Liverpool) dan putih (Tottenham Hotspurs).
Korang boleh layan video iklan promosi ini di bawah:

Gran Turismo Sport kini telah dilancarkan, eksklusif untuk PS4.
JomBaca: Pemandu Polis UK Menggunakan Video Game Gran Turismo Sport Sebagai Latihan


5 Game Mobile Yang Perlukan Grafik Tinggi Untuk Bermain


Metroid: Samus Returns Collector’s Edition Diumumkan – Sememangnya Menarik Bagi Peminat Siri Ini!

Sempat la nak kumpul duit sementara tunggu September nanti!

Metroid: Samus Returns telah diumumkan pada E3 oleh Nintendo. Ia akan mengambil video game Metroid 2: Return of Samus sebagai asas dan akan diimiginasikan semula dalam bentuk 3D dalam persekitaran 2D.
Bakal tiba September nanti, Metroid: Samus Returns Collector’s Edition telah diumumkan melalui laman web Nintendo UK. Berikut adalah kandungan bagi edisi tersebut:

Katrij Metroid: Samus Returns
Kod muat-turun bagi Metroid 2: Return of Samus
Bekas Steelbook yang berbentuk seperti katrij Game Boy
CD yang mengandungi 25 runut bunyi dari siri Metroid
Pin emas “S”
Morph Ball 3D keyring
Artbook yang mempunyai 40 muka surat

Metroid: Samus Returns akan diterbitkan pada 15 September untuk Nintendo 3DS.


Kostum Justice League Akan Tiba Ke Injustice 2 Di Konsol Dan Mobile

Sempena filem Justice League yang baru keluar di pawagam, apa kata kita sambut kostum baru untuk karakter DC kesukaan anda?

Pemain akan dapat kostum baru bagi karakter Batman, Wonder Woman, Cyborg, The Flash dan Aquaman diinspirasikan oleh filem Justice League.
Kandungan ini akan boleh didapatkan dalam versi konsol dan juga versi mobile.

Pemain kena menyiapkan cabaran khas Multiverse dalam masa terhad untuk mengumpul semua kostum. Untuk cabaran pertama, The Flash ternyata lebih laju berdesup kerana anda boleh mula mengumpul empat komponen armor bagi Flash.
Selain itu, Injustice 2 baru sahaja memasukkan pasukan ninja, Teenage Mutant Ninja Turtles dan juga Enchantress.


Terdapat Konspirasi Mengatakan EA Sengaja Mengubah Skrip Perlawanan Online FIFA 17

Pernah tak anda bermain FIFA 17 secara online dan ia menjadi serba tidak kena. Sepakan percuma tak masuk, sepakan luar kotak tak masuk, one-on-one tak masuk, dan kadang-kala, gawang dah terbuka luas pun masih tak masuk juga.

Anda mungkin merasakan nasib tidak menyebelahi anda pada ketika itu. Namun, apabila emosi sudah tidak dapat dikawal, pasti akan keluar kata-kata seperti, “Game ini penipu!” Cacian anda itu mungkin ada benarnya, seperti yang dilaporkan Dream Team FC.
Beberapa pemain FIFA kini percaya bahawa sesetengah perlawanan online FIFA 17 telah “ditulis skripnya” oleh EA, namun, semestinya, dinafikan oleh syarikat pengeluar game terkemuka itu.
Dalam kata mudah, teori ini mengemukan bahawa sekiranya anda ketinggalan 5-0, anda akan mendapat “suntikan momentum” daripada skrip yang telah tertulis dalam game ini. Ini dikatakan diterapkan bagi membantu pemain yang ketinggalan ini untuk mencipta detik-detik magis “comeback”.

Teori ini menyatakan bahawa “suntikan momentum” ini pertama kali diperkenalkan dalam FIFA 06 di mana pada masa itu, terdapat tanda (kanan, atas di scoreboard) yang menunjukkan “nasib” yang akan menyebelahi anda pada ketika itu. Bermakna, sekiranya anda melakukan sebarang percubaan, dan tanda “nasib” anda itu tinggi, peluang untuk anda menjaringkan gol adalah tinggi. Begitu jugaklah sebaliknya.
Walaupun tanda “nasib” itu sudah tiada dalam siri FIFA selepas itu, tetapi sesetengah pemain masih lagi percaya EA masih lagi mengamalkan sistem “suntikan momentum” ini.
Teori ini dikuatkan lagi dengan penemuan oleh seorang pengguna Reddit di dalam fail game FIFA 17. Beliau menjumpai istilah “team chemistry” dan “momentum” dalam skrip game ini.
Ia boleh djumpai di platform PC – Origin Games > Fifa 17 > Update > Patch > Data > Initfs-Win32

Walau bagaimanapun, ada juga pemain FIFA yang tidak sependapat dengan sesetengah pemain lain memperbesarkan isu “suntikan momentum” ini. “Saya rasa pemain yang benar-benar bagus boleh mengatasi isu penulisan skrip ini,” kata seorang pengguna Reddit.
Pemain lain pula mengatakan, “Momentum memang wujud tetapi ia tidak bermakna yang kamu akan kalah perlawanan itu kerana ia telah ditentukan EA. Kamu masih mempunyai kawalan terhadap game itu. Ia hanya kadang-kala nasib tidak menyebelahi kamu.”

Pada tahun 2012, penerbit FIFA Aaron McHardy pernah bercakap kepada FIFA Soccer Blog dan beliau telah menafikan sama sekali dakwaan ini.
“Penulisan skrip ini – saya dengan pastinya boleh mengatakan bahawa ia tidak ada dalam gameplay. Kami benci kepada logik ini. Beberapa game racing menggunakan logik ‘rubber banding‘ ini untuk mencipta satu perlumbaan yang sengit namun ia bukan sesuatu yang kami lakukan,” kata McHardy.
Tetapi kita kena berfikir semula. Itu adalah kenyataan dari tahun 2012. Adakah skrip momentum itu telah dimasukkan semula dalam FIFA 17?

Apa-apa pun, teori hanyalah teori sehingga ia benar-benar dapat dibuktikan dengan bukti yang kukuh atau ia diakui sendiri oleh EA.
Apa pula pendapat anda? Betul ke bohong?


20 Game Paling Menguntungkan Untuk PC, Konsol, & Mobile Dalam Tahun 2016!

Adakah game kegemaran korang menjadi pilihan ramai juga?

SuperData Research telah mengeluarkan laporan tahunan yang memaparkan data-data untuk game-game yang paling menguntungkan bagi tahun ini. Daripada laporan ini, dapat dilhat bahawasanya penerimaan budaya gaming semakin mendapat sambutan.
Berikut adalah bagi kategori mobile:

Monster Strike – USD1.3B
Clash of Clans – USD1.2B
Clash Royale – USD1.1B
Game of War: Fire Age – USD0.91B
Mobile Strike – USD0.90B

Berikut adalah bagi kategori konsol:

Call of Duty: Black Ops III – $591.1M
FIFA 16 – $387.4M
Grand Theft Auto V – $378.9M
Tom Clancy’s The Division – $261.8M
Destiny – $214.1M

Berikut adalah bagi kategori PC (Free-To-Play):

League of Legends – $1.7B
Dungeon Fighter Challenge – $1.1B
Crossfire – $1.1B
World of Tanks – $0.40B
DotA 2 – $0.26B

Berikut adalah bagi kategori PC (Premium):

Overwatch – $585.6M
CS: GO – $257.2M
Guild Wars 2 – $91.0M
Minecraft – $88.7M
Fallout 4 – $74.9M


Tokyo Mirage Sessions #FE : Akan Menemui Anda Dengan Versi Bahasa Inggeris!

Sebelum ini dikenali sebagai Genei Ibun Roku #FE di Jepun, game penuh warna-warni dan awesome-ness ini bakal datang kelak! HYPE HYPE HYPE HYPE!

Tokyo Mirage Sessions #FE (disebut sebagai Tokyo Mirage Sessions Sharp FE), mengisahkan tentang sekumpulan remaja dari Fortuna Entertainment yang kemudian muncul menjadi “Mirage Masters”. Jom tonton trailer versi English ini!

Game ini bertempat di Tokyo, dan mempunyai banyak budaya Jepun di dalamnya. Oleh itu, pihak developer mengambil keputusan untuk mengekalkan suara dan lagu-lagu Jepun di dalam game ini dan hanya menterjemahkan teks-teks Jepun kepada English. AWESOME!
JomBaca: Genei Ibun Roku #FE : Crossover Shin Megami Tensei x Fire Emblem Sudah Keluar Di Jepun!
Disebabkan game ini mengetengahkan elemen JPOP (Japanese POP), lagu-lagunya dicipta oleh salah satu agensi muzik terbesar di Jepun iaitu Avex Trax.

Jika anda adalah peminat kipas-susah-mati genre JRPG, Fire Emblem, Atlus, Shin Megami Tensei, anda pasti tidak mahu terlepas bermain game ini. Saya tahu saya akan menghitung hari sehingga release date nya!

Tokyo Mirage Sessions #FE bakal dilancarkan di Amerika Utara pada 24-June-2016, hanya eksklusif pada console Wii U.


Selepas 3 Tahun, Heist Dalam GTA Online Akhirnya Dikemaskini Dengan Kandungan Baru, Saksikan Trailer Ini

Jangan ingat game ini dah ketandusan idea untuk kandungan baru!

Selepas tiga tahun mode Heist dilancarkan dalam GTA Online, akhirnya mode ini akan mendapat kandungan tambahan buat pertama kali. Digelar “The Doomsday Heist”, mode ini juga akan membawakan gameplay co-op bersama 4 orang pemain.
Bermula 12 Disember ini, game yang masih lagi popular walaupun telah dilancarkan sejak 4 tahun lalu ini akan disajikan dengan pengalaman Heist yang baru. The Doomsday Heist akan memfokuskan misi-misi yang lebih bersifat misteri, berskala lebih besar dan ancaman bahaya baru yang terdapat di Los Santos.
Korang boleh saksikan trailernya di bawah yang mana kandungan terbaru ini akan dikeluarkan ke PC, PS4 dan Xbox One:


Game UNO Akan Datang Ke PS4, Xbox One Dan PC!

Game kad yang menjadi kegemaran kita semasa kanak-kanak (dan apabila sudah dewasa juga!) – akan menemui gamers sekalian tidak lama lagi!

Siapa yang tidak gemarkan game kad ini. Satu game kad yang mampu “memutuskan tali persahabatan” dek kerana kad “+4” dan “+2”. Terkini, Ubisoft telah mengumumkan bahawa game kad ikonik ini, UNO akan menemui para gamers di PS4, Xbox One dan PC pada 9 Ogos 2016.
Antara fungsi utama yang dibawakan dalam ketiga-tiga platform ini adalah Online Multiplayer dan sokongan Voice Chat/Video Chat.
Pelbagai fungsi sosial yang ditampilkan dalam Online Multiplayer kelak. Antaranya adalah seperti kehadiran Leaderboards di peringkat global dan secara mingguan. Unlock pula Medals istimewa apabila anda bermain Online Mode dan tunjukkannya kepada rakan-rakan.
Semasa bermain, selain Party Chat yang sedia ada di konsol dan third-party chat di PC, anda juga boleh bersembang sambil bermain UNO di in-game chat. Lebih menarik, sokongan Video Chat turut ditampilkan. Sambil bermain, saksikanlah reaksi wajah pihak lawan apabila anda “memusnahkan harapan” mereka dengan kad-kad yang membawa “maut”!

Mereka tidak menerangkan lebih lanjut bagaimana sokongan Video Chat ini akan berfungsi. Namun, kami menjangkakan ia akan menggunakan PS Camera untuk PS4, Kinect untuk Xbox One dan webcam untuk PC.
Sekali lagi, game UNO akan dilancarkan di PS4, Xbox One dan PC pada 9 Ogos 2016.


Diinspirasikan Daripada Manga ‘Battle Royale’ – Battlegrounds Mencapai Jualan USD11 Juta Dalam Masa 3 Hari!

Selepas menggegarkan Twitch tempoh hari, developer telah mengumumkan kutipan game tersebut di Steam Early Access telah mencapai USD11 juta dalam masa 3 hari sahaja!

Pencipta, Brendan “PlayerUnknown” Green, juga modder yang sama yang membangunkan mod Battle Royale untuk Arma 3 dan menasihati pembangunan H1Z1: King of the Kill yang popular – telah mengumumkan bersama Bluehole selaku developer Battlegrounds akan kejayaan pelancaran game tersebut di Steam Early Access.

Dalam masa tiga hari sahaja sejak dilancarkan 23 Mac lalu, PLAYERUNKNOWN’S BATTLEGROUNDS telah berjaya mengutip USD11 juta, 67,000 pemain aktif pada satu masa dan mencapai kemuncak apabila di-stream di 3,600 channel Twitch dengan 150,000 penonton!

Sebagai game berkonsep dan diinspirasikan daripada manga Battle Royale di mana remaja sekolah diletakkan di sebuah pulau untuk berbunuhan sesama mereka, pemain Battlegrounds dijatuhkan ke sebuah pulau 8x8km – dan mereka perlu mengumpul senjata, pakaian perisai dan barang-barang lain untuk membunuh atau dibunuh. Survivor terakhir dikira sebagai pemenang.

Konsep ini sama seperti H1Z1: King of the Kill yang juga popular – tetapi Battlegrounds dilihat lebih realistik dengan grafik Unreal Engine 4 dan physics engine yang lebih baru!

Amacam, korang dah dapatkan belum PLAYERUNKNOWN’S BATTLEGROUNDS ini? Best ke tak?


Suka Duka Early Access: Fortnite: Battle Royale – Membina Kubu Dalam Genre Yang Cukup Mendebarkan

Genre Battle Royale dalam game Fortnite – adakah ianya menghiburkan?
Fortnite: Battle Royale

Fortnite pada mulanya membawakan sebuah gameplay co-op menentang zombi-zombi, dalam mode yang digelar Save The World. Dalam mode ini mekanisme utama yang menjadi fokus utama adalah membina kubu-kubu untuk menghalang zombi-zombi daripada menyerang pemain, dalam masa yang sama memiliki senjata api dan tajam untuk membunuhnya.
Kemudian, Epic Games memperkenalkan sebuah lagi mode baru dalam game ini yang agak kontroversi. Sekiranya korang mengikuti perkembangan gaming masakini, pastinya genre battle royale tidak asing dalam pengetahuan korang. Game yang paling menyerlah dalam genre ini pastinya adalah PlayerUnknown’s Battlegrounds, pemegang rekod di Steam kini sebagai game paling ramai dimainkan pada satu-satu masa.
Genre Battle Royale? Apa Itu?

Mungkin ada antara korang yang tidak pernah dengar tentang genre battle royale ini. Mode terbaru yang ditampilkan ke dalam Fortnite boleh dikatakan sebijik macam apa yang korang boleh jangkakan dalam genre ini.
100 pemain akan diletakkan dalam satu server. Permainan dimulakan dengan kesemua 100 pemain ini akan dilepaskan dari battle bus di udara. Pemain akan diberikan tempoh waktu yang singkat untuk memilih bilakah waktu yang mereka ingin lompat dari battle bus ini, bergantung kepada lokasi yang ingin mereka pergi dan strategi masing-masing.
Apabila pemain telah terjun ke darat, pemain hanya disediakan dengan cangkul sahaja untuk mengumpulkan kayu, batu atau besi. Apakah kegunaan bahan-bahan ini? Akan penulis ceritakan di bawah.
Sesampainya sahaja pemain ke darat, ia umpama perlumbaan untuk mendapatkan senjata-senjata dan kelengkapan-kelengkapan lain. Sesiapa yang berjaya mendapatkan senjata dengan lebih awal, ia memberikan kelebihan yang amat besar berbanding pemain lain yang masih hanya membawa cangkul.
Apabila segala kelangkapan dan senjata dikumpulkan, di sinilah bermulanya permainan sebenar. Selang beberapa minit, sebuah bulatan besar akan terbentuk. Pemain perlu masuk ke dalam bulatan ini dalam tempoh waktu tertentu. Jika pemain tidak berjaya masuk ke dalam bulatan ini, berada di luar bulatan akan mengurangkan nyawa sedikit demi sedikit.
Permainan seterusnya bertambah tegang apabila bulatan tersebut semakin lama semakin mengecil. Dan pada saat-saat akhir permainan, para pemain terakhir akan bertemu sesama sendiri dalam bulatan yang sangat kecil, pertempuran jarak dekat dan mendebarkan akan berlangsung, memutuskan siapakah pemain terakhir yang akan dinobatkan sebagai juara.
Apa Beza Dengan Game Lain?

Apa yang membuatkan Fortnite: Battle Royale berbeza dengan game-game lain yang menggunakan genre yang sama adalah mekanisme membina kubunya. Kegunaan cangkul yang dimiliki pemain adalah untuk mengetuk dan mengumpulkan bahan-bahan binaan, yang mana terdapat tiga jenis bahan iaitu kayu, batu dan besi.
Setiap bahan ini ada ciri-cirinya yang tersendiri. Misalnya kayu boleh dibina dengan pantas, tetapi tidak terlalu kukuh untuk dijadikan pertahanan, manakala besi mengambil masa yang lebih lama untuk dibina, tetapi lebih kukuh untuk dijadikan pertahanan.
Pembinaan kubu yang membuatkan gameplay battle royale dalam Fortnite sedikit berbeza daripada game lain. Pemain boleh membina jambatan atau jejantas untuk mengakses satu lokasi yang tidak boleh dicapai sebelum itu. Lokasi-lokasi ‘tersorok’ inilah yang kadang-kala ada peti yang boleh dibuka, mengeluarkan kelengkapan-kelengkapan yang lebih unik.
Mekanisme pembinaan kubu juga boleh memberikan kelainan dalam memenangi sesebuah perlawanan. Pemain boleh membina kubu untuk melindungi mereka daripada serangan musuh. Namun, harus diingat, kubu yang tidak berada dalam bulatan adalah sia-sia. Jadi, setiap gerakan dalam game ini adalah penting, kesilapan sedikit sahaja boleh membawa padah.
Gameplay Yang Sangat Menghiburkan

Sebagai sebuah game yang free-to-play, Fortnite: Battle Royale menjanjikan sebuah gameplay yang sangat menghiburkan, boleh dikatakan agak ketagih. Bagi korang yang sedang berkira-kira untuk membeli mana-mana game yang bergenre battle royale, Fortnite: Battle Royale adalah game yang sesuai jika ingin mengetahui bagaimana rasanya pengalaman genre ini.
Ia adalah sebuah game yang ringan atau kasual, tetapi tetap seronok dan menghiburkan, yang mana ia tetap menjanjikan suasana genre battle royale yang sangat tegang dan mendebarkan.
Masa Depan Yang Cerah

Fortnite: Battle Royale bagi penulis mempunyai masa depan yang cerah sekiranya ia disokong dengan cara yang betul. Ia memiliki genre yang trending pada masakini, dalam masa yang sama, mempunyai gameplay tersendiri yang lain daripada yang lain, iaitu mekanisme membina kubunya.
Apatah lagi, dalam minggu-minggu akan datang, Epic Games akan menambah lebih banyak kandungan dan kemaskini, dalam usaha mereka untuk membawakan kepada para pemain pengalaman yang lebih “battle royale”. Dalam keadaan game yang masih lagi “kosong”, ia sudah menampilkan satu gameplay yang sangat seronok, maka dengan penambahan kandungan dalam masa terdekat ini, ia pastinya bakal menarik lebih ramai pemain.

Fortnite: Battle Royale kini berada dalam fasa Early Access. Korang boleh mencubanya di PC, PS4 dan Xbox One secara percuma. Ia dijadualkan akan dilancarkan sepenuhnya pada tahun hadapan sebagai sebuah game free-to-play.
JomBaca: 24 Jam Pertama, Fortnite: Battle Royale Berjaya Kumpulkan 1 Juta Pemain


Marvel’s Avengers Telah Ditunda Tarikh Pelancarannya Ke September 2020

Game yang sepatutnya dikeluarkan pada Mei 2020 ini kini telah ditunda ke satu tarikh yang baharu.
Crystal Dynamics telah mengumumkan bahawa Marvel’s Avengers mempunyai tarikh pelancaran yang baharu iaitu pada 4 September 2020.
Dalam kenyataan yang dikeluarkan, mereka menyatakan bahawa penundaan ini akan digunakan sebaik mungkin untuk memfokuskan kepada memperbaiki dan memperkemas lagi game ini ke standard lebih tinggi yang para peminat harap dan layak untuk dapatkan.
Kenyataan itu juga menzahirkan permohonan maaf atas penundaan ini, dan mereka yakin bahawa penantian ini akan berbaloi.
Marvel’s Avengers akan dilancarkan untuk PC, PS4, Xbox One dan Stadia.


Pengguna Steam Pilih Resident Evil Village Game Terbaik 2021, Cyberpunk 2077 Game Story Mengagumkan

Saban tahun, Valve akan mendedahkan game-game terbaik sepanjang tahun, yang dipilih oleh para pengguna Steam.
Kini, barisan game terbaik pilihan platform gaming terbesar dunia itu untuk tahun 2021 telah diumumkan, membariskan game-game yang sudah dijangka serta sedikit kejutan.
Game of the Year atau game terbaik yang dipilih oleh pengguna Steam adalah Resident Evil Village. Ia pastinya bukan satu kejutan kerana game seram yang dibangunkan Capcom itu turut memenangi anugerah game terbaik dari pelbagai pihak media.
Satu game yang mungkin memberikan kejutan adalah Cyberpunk 2077. Setelah tersungkur tersembam pada 2020, game open-world terbitan CD Projekt Red itu nampaknya telah bangkit menambat hati para peminat dengan dinobatkan sebagai Outstanding Story-Rich Game atau game penuh penceritaan yang mengagumkan.
Berikut ialah senarai penuh anugerah yang diumumkan The Steam Awards untuk tahun 2021:
Game of the Year: Resident Evil VillageVR Game of the Year: Cooking Simulator VRLabor of Love: TerrariaBetter with Friends: It Takes TwoOutstanding Visual Style: Forza Horizon 5Most Innovative Gameplay: DeathloopBest Game You Suck At: Nioh 2 – The Complete EditionBest Soundtrack: Marvel’s Guardians of the GalaxyOutstanding Story-Rich Game: Cyberpunk 2077Sit Back and Relax: Farming Simulator 22


Satu Lagi Game Battle Royale Akan Ke Konsol, Closed Beta Realm Royale Diumumkan Untuk PS4/Xbox One, Ini Cara Untuk Mendaftar

Lebih banyak pilihan battle royale di konsol.

Realm Royale merupakan antara game bergenre battle royale yang menjadi sebutan sekarang. Semasa Early Access yang diadakan di Steam, ia telah menarik seramai 4 juta pemain.
Kini, Hi-Rez Studios telah mengumumkan yang game fantasi ini akan menemui para pemain di konsol PS4 dan Xbox One. Untuk mainkan game ini lebih awal, korang boleh mendaftar untuk dapatkan akses ke closed beta di laman web rasmi Realm Royale.
Hi-Rez tidak mendedahkan berapa banyak slot akan dibuka untuk closed beta di konsol ini. Jadi, korang tunggu sajalah emel daripada mereka sekiranya korang terpilih mencuba game ini dengan lebih awal.


Wonder Woman Akan Menggegarkan Arena of Valor Pada 29 Julai Ini, Siapkan Misi Ini Dan Dapatkan Ia Secara Percuma!

Bangsa Amazon akan turun berperang.

Garena telah mengumumkan yang Wonder Woman akan dilancarkan dalam Arena of Valor (AOV) pada 29 Julai ini. Ia merupakan karakter ke-4 daripada komik DC yang ditampilkan ke dalam game MOBA ini.
Bagi meraikan pelancaran karakter kegemaran ramai ini, Garena turut mengumumkan satu kempen yang digelar ‘QuestMania’, yang berlangsung selama seminggu dari 26 Julai hingga 1 Ogos 2018. Para pemain berpeluang mendapatkan karakter Wonder Woman ini secara percuma dan kekal sekiranya berjaya menyiapkan misi ini.
Apakah misi itu? Korang perlu mengumpulkan kesemua lapan (8) Wonder Woman Treasure Icons pada setiap hari dan karakter Wonder Woman itu akan menjadi milik korang buat selamanya.
Bagi yang tak sabar untuk dapatkan karakter ini tanpa perlu melengkapkan QuestMania, korang boleh membelinya dari 29 Julai hingga 4 Ogos.
Kalau nak tahu lebih lanjut tentang QuesMania ini, korang boleh buka laman web rasminya.

AOV kini korang boleh mainkan di iOS dan Android.
JomBaca: Celcom Beri 3GB Data Percuma Setiap Bulan Untuk Mainkan Arena of Valor!


Game Star Wars Oleh Quantic Dream Dilaporkan Fokus Gameplay Aksi, Multiplayer, Open-World

Kita sudah mendengar laporan tentang Quantic Dream kini sedang membangunkan sebuah game Star Wars yang baharu.
Laporan awal itu hadir dari Youtuber Gautoz dan DualShockers. Kini, bagi menyokong laporan tersebut, Kotaku juga telah mengeluarkan laporannya yang tersendiri.
Kotaku menyatakan yang mereka belum boleh memastikan bahawa laporan ini adalah 100% tepat, yang mana ia datang dari sumber bebas yang tahu mengenai perancangan studio pembangunan itu.
Apa yang diberitahu kepada Kotaku adalah game Star Wars itu dikatakan lebih kepada gameplay aksi tradisional, dan mungkin juga memiliki unsur open-world dan multiplayer.
Genre seumpama ini, jika laporan ini adalah sahih, tentunya sesuatu yang asing kepada Quantic Dream. Berbeza dengan game-game mereka sebelum ini — Heavy Rain (2010), Beyond: Two Souls (2013), dan Detroit: Become Human (2018) — yang kurang menampilkan aksi, lebih kepada gameplay yang memerlukan pemain memilih beberapa keputusan yang disediakan dengan pantas (quick-time-event).
Apa-apa pun, seperti biasa, berita ini masih lagi dalam status khabar angin, maka jangan meletakkan harapan terlalu tinggi.
Sama-samalah kita nantikan sama ada pihak-pihak berkaitan akan memberikan respon terhadap khabar angin ini ataupun tidak.


Berita Destiny 2 Leak Lagi! Beta Pada Jun, Dilancarkan Pada September 8?

Tuptap-tuptap sudah masuk tahun ke-3 Destiny berada di console. Ramai tertanya-tanya adakah Destiny 2 (D2) akan delay juga kali ini seperti Destiny 1?
Sebuah poster D2 telah leak dari Gamestop di Italy. Poster tersebut tertulis Destiny 2 akan keluar pada September 8 2017 di Eropah.

Kebiasaan nya game di Eropah akan keluar pada hari Jumaat (September 8), di mana world wide release pada hari Selasa atau Rabu sebelum itu. Kemungkinan game ini akan keluar sedikit awal dari September 8.

Berita baik untuk Guardians di PS4, berdasarkan informasi di poster tersebut, Beta testing akan berada di PS4 pada Jun ini.
Kebetulan, sebuah jadual E3 2017 yang telah di draft oleh seorang Neogaf user juga telah leak di internet. Berdasarkan jadual tersebut, Activision di E3 kononnya akan mempamerkan gameplay Destiny 2 selama 8 minit.
Hmm, tak sabar sekarang nak tengok apa yang berbeza antara Destiny 1 dan Destiny 2 nanti. So korang nak main dekat Ps4, Xbox atau PC? Cerita sikit mana pilihan platform korang di bahagian komen!


Info Terbaru Mass Effect: Andromeda! Video Trailer, Briefing Dan Juga Screenshots!

Mass Effect: Andromeda akan bermula pada tahun 2185, 600 tahun selepas trilogi asal.

Keluaran terbaru BioWare ini berkisar tentang projek yang bernama Andromeda Initiative, di mana objektifnya adalah untuk menghantar rombongan yang terdiri dari pelbagai spesies ke galaksi Andromeda, dengan harapan mencari kawasan yang boleh didiami.
Ahli-ahli rombongan bakal dimasukkan ke dalam status cryostatis dan bakal disedarkan apabila kapal angkasa mereka berjaya tiba ke galaksi Andromeda.
Berikut pula video pengenalan awal bagi Andromeda Initiative.

Video di atas akan disampaikan oleh Jian Garson selaku pengasas projek Andromeda Initiative. Dapat kita lihat sedikit sneak preview melibatkan kenderaan, senjata dan bionics yang bakal diperkenalkan dalam siri terbaru Mass Effect ini.
Berikut pula antara screenshots yang telah dikongsi oleh Bioware untuk Mass Effect: Andromeda.

Mass Effect: Andromeda bakal diterbitkan pada hujung tahun 2017 untuk PC, PS4, dan Xbox One.


Apabila Ninja Dan Drake Bergabung Dalam Fortnite, Rekod Baru Di Twitch Tercipta

Bukan sekadar gimik.
Sumber gambar: Dexerto.
Janganlah mengaku korang adalah pemain Fortnite kalau tak pernah tengok aksi-aksi Ninja, pro streamer yang mencipta fenomena luar biasa di Twitch sekarang. Baru-baru ini, beliau telah menjadi satu-satu channel di Twitch yang mempunyai followers lebih dari 3 juta.
Terbaru, semalam beliau telah melakukan stream, tetapi kali ini dengan skuad yang sangat berbeza. Ninja telah squad-up bersama-sama dengan pemuzik terkenal, Drake. Bukan Drake sahaja, malah, skuad tersebut turut disertai oleh seorang lagi rapper, iaitu Travis Scott dan pemain NFL, Juju Smith.

Apa yang berlaku apabila keempat-empat mereka ini bergabung? Tontonan yang sangat ramai. SANGAT RAMAI.
Channel Ninja yang melakukan livestream itu telah memecahkan rekod Twitch untuk tontonan bukan-pertandingan, iaitu melebihi 600,000 tontonan, yang mana sebelum ini dipegang oleh Dr. DisRespect dengan melebihi 400,000 tontonan.
Mungkin ada daripada korang beranggapan bahawa ini merupakan gimik yang dibikin oleh Epic Games, dengan menaja Drake untuk bermain Fortnite. Jika ada yang beranggapan seperti itu, korang sama sekali silap.

Menurut IGN, ia bukan acara yang ditaja oleh Epic, tetapi adalah sesuatu yang tidak dijangka dan bukan lakonan. Drake, yang mana kita tahu sememangnya peminat game Fortnite, dikatakan telah menghubungi Ninja di Instagram. Drake mengajak Ninja untuk main Fortnite bersama, dan ya, beliau berjaya.
Apa yang lebih menarik tentang livestream ini adalah ia dimainkan dengan menggunakan fungsi cross-play, satu fungsi yang kami pernah ajarkan sebelum ini. Kita mungkin boleh katakan yang Drake, yang bermain di PS4, dan Ninja, yang bermain di PC, mungkin tidak dapat main bersama sekiranya tiada fungsi cross-play ini.
Syabas, Epic!
Sekiranya terlepas, korang boleh saksikan semula livestream ini di bawah:
Watch Gods plan | @Ninja on Twitter and Instagram from Ninja on www.twitch.tv


Overwatch: Bertabahlah Gamer, Open Beta Semakin Menghampiri!

Sesuatu yang menarik akan tiba. Dan korang dah bersedia untuk mendengar kejutan dari Blizzard?

Nampaknya Blizzard telah pun mengumumkan tarikh open beta bagi game Overwatch. Open beta bagi game ini akan dapat dimainkan pada PlayStation 4, Xbox One dan juga PC pada 5 Mei 2016.

Early access juga diberikan kepada mereka yang telah pun pre-order game Overwatch ini sehingga 29 April ini. Mereka ini akan boleh memainkan open beta Overwatch ini pada 3 Mei 2016.

Apa yang menariknya ialah, korang akan dapat merasai kesemua watak-watak dan juga map-map di dalam sesi open beta ini. Blizzard berbuat begini kerana mahu gamers merasai sepenuhnya pengalaman bermain Overwatch dan oleh itu tiada satu pun content yang akan disekat ataupun perlu di unlock.
Penulis dah cuba Battleborn dan Smite! Dah tak sabar nak cuba Overwatch pulak! Layan dulu la trailer Overwatch ni:

ADIOS!


Penganalisis Jangka EA Adalah Studio Seterusnya Mungkin Dibeli Oleh Syarikat Gergasi

Selepas kita mampu menghadam hakikat bahawa Microsoft kini memiliki Activision Blizzard, soalan yang timbul adalah, studio mana seterusnya bakal diambil-alih?
Financial Times (via Push Square) telah mengeluarkan jangkaan mereka tentang studio mana seterusnya yang bakal diambil-alih oleh syarikat gergasi lain, dan ianya tidak lain dan tidak bukan, Electronic Arts (EA).
Analisis itu mengatakan yang EA memiliki rencah yang secukupnya untuk diambil-alih ketika ini kerana pertama, studio tersebut mempunyai banyak francais yang cukup popular, dan kedua, studio tersebut telah melakukan beberapa langkah bijak dalam pelaburan ke dalam ruang game mobile.
EA dikhabarkan bernilai USD38 bilion (~RM159 bilion), dan laporan itu menyebutkan Amazon, Meta, Google dan Netflix sebagai antara pembeli yang berpotensi.
Ramai menjangkakan Sony tidak akan begitu mudah untuk menaburkan duit mereka untuk membeli syarikat sebesar EA kerana Sony kelihatan lebih suka untuk mengambil-alih studio-studio yang lebih kecil.
Microsoft pula dijangka akan mendiamkan diri buat seketika setelah memecahkan rekod industri gaming dengan mengambil-alih Activision Blizzard. Walau bagaimanapun, kita tidak boleh memandang Microsoft sebelah mata kerana kita mengatakan perkara yang sama ketika syarikat itu mengambil-alih Bethesda.
Satu lagi faktor yang membuatkan EA kini sesuai diambil-alih kerana francais terbesarnya, game bola sepak yang dibangunkan EA Sports kini juga mempunyai masalah selepas FIFA ingin menamatkan kontrak lesen bersama EA.
Apakah kita bakal menyaksikan satu lagi kejutan besar dalam masa terdekat? Sama-samalah kita tunggu dan lihat.


Civilization 6 Versi Ulang Tahun Ke 25 Bakal Dikeluarkan!

Sayang sekali, keluaran edisi ulang tahun ini adalah tersangat terhad!

Sejak dikeluarkan pada 1991, Sid Meier’s Civilization telah menerima banyak peminat atas idea-idea dan pembaharuan yang dibawa oleh siri ini. Sempena ulang tahu yang ke-25 ini, Firaxis telah mengumumkan koleksi ulangtahun yang mengandungi sebuah salinan Civilization 6, art book berkulit keras yang mempunyai 100 muka surat, koleksi duit syiling bertemakan siri Civilization dan juga content digital tambahan seperti Aztec civilization pack dan macam-macam lagi.
Sayang sekali, keluaran edisi ulang tahun ini adalah tersangat terhad, iaitu hanya sebanyak 20,000 buah akan dipasarkan. Buat masa ini, masih tiada berita berapa harga untuk versi keluaran ini.
Civilization 6 akan berada di PC pada 21 Oktober nanti.


The Witcher 4 Akan Jadi Game Pertama Untuk Beberapa Game Witcher Akan Datang

Bulan Mac lalu, CD Projekt Red telah mengumumkan secara rasmi bahawa sebuah game The Witcher baharu sedang dibangunkan.
Disebabkan tiada judul rasmi didedahkan buat masa ini, ramai yang memanggilnya sebagai The Witcher 4.
Dalam pengumuman itu, mereka menggambarkan game baharu itu sebagai “sebuah saga baharu bermula”. Pada ketika itu, ramai berpendapat yang game itu akan menjadi game pertama untuk beberapa game The Witcher baharu lain — dalam satu saga serba baharu.
Terkini, CD Projekt Red telah mengesahkan perkara itu. Ia disahkan dalam laporan kewangan terbaharu syarikat itu, lapor GamesRadar.
“Kami pernah katakan akan ada saga baharu,” kata CEO CDPR, Adam Kiciński. “Tentunya, kita sedang dalam proses pra-produksi untuk game pertama dalam saga ini. Tapi kita sudah fikirkan lebih daripada satu. Saga pertama ada tiga game, jadi sekarang kami sedang fikirkan lebih daripada satu game. Tapi sekarang kami sedang dalam pra-produksi untuk game pertama dalam saga kedua Witcher.”
Game The Witcher baharu itu sedang dibangunkan dalam Unreal Engine 5 dengan kerjasama Epic Games, walau bagaimanapun game itu kelak tidak akan eksklusif untuk Epic Games Store.


Star Wars Battlefront: Teaser Trailer Death Star Dikeluarkan, DLC Rogue One Diumumkan

Teaser Trailer DLC terbaru berdurasi 50 saat yang memaparkan gameplay mission memusnahkan Death Star!

Semasa acara Star Wars Celebration Europe yang diadakan di London, Electronic Arts (EA) telah memperlihatkan teaser trailer DLC terbaru untuk Star Wars Battlefront, iaitu Death Star. Kehadiran Bossk dan Chewbacca dalam DLC ini juga telah disahkan.
DLC Death Star akan dikeluarkan pada September nanti. Jom layan teaser trailer ini:

Di samping itu, EA turut memperkenalkan DLC keempat (tidak termasuk Battle of Jakku yang percuma) untuk game ini, Rogue One: Scarif – sebuah DLC yang akan berlatarbelakangkan filem terbaru Star Wars, Rogue One.

Pengarah game ini, Niklas Fegraeus telah mengesahkan bahawa DLC Rogue One: Scarif akan menemui para pemain pada hujung tahun ini. Lebih menarik, watak utama filem Rogue One, Jyn Erso yang dimainkan oleh Felicity Jones turut akan ditampilkan dalam DLC ini.
Seperti yang terdapat di judulnya, DLC ini akan menggunakan lokasi di Scarif, sebuah planet tropikal.


6 Game Macam Genshin Impact Yang Ditunggu-Tunggu

Kalaulah ada game yang lebih kurang sama dengan Genshin Impact kan best? Bolehlah tukar angin sekejap.
Jangan risau! JomGaming akan bagitahu korang 6 game macam Genshin Impact yang akan hadir ke smartphone korang tak lama lagi!


HBO Tak Galakkan Pelakon Siri The Last of Us Main Game Asal


Sony, Syarikat Induk LEGO Labur Lebih RM8 Bilion Ke Dalam Epic Games Untuk Metaverse

Epic Games telah mengumumkan penerimaan pelaburan baharu sebanyak USD2 bilion (~RM8.47 bilion) untuk memajukan visi syarikat tersebut untuk membina metaverse dan sokongan terhadap perkembangannya.
Pelaburan ini hadir daripada dua syarikat iaitu Sony Group Corporation dan KIRKBI, iaitu syarikat induk kepada The LEGO Group. Kedua-dua syarikat ini, masing-masing melabur sebanyak USD1 bilion (~RM4.24 bilion).
Dalam kenyataan yang dikeluarkan, Epic Games berkata ketiga-tiga syarikat ini menilai tinggi kedua-dua para pencipta dan pemain, dan mensasarkan untuk mencipta hiburan sosial baharu yang menerokai hubungan antara dunia digital dan dunia fizikal.
Epic juga menegaskan, di sebalik pelaburan besar ini, syarikat itu masih lagi kekal dikawal oleh CEO dan pengasasnya, Tim Sweeney.
Pengumuman pelaburan ini hadir beberapa hari selepas Epic dan LEGO mengumumkan kerjasama untuk menghasilkan metaverse yang mesra kanak-kanak dan keluarga.
Untuk Sony pula, ini bukanlah kali pertama mereka melabur dengan jumlah yang besar ke dalam syarikat pencipta Fortnite dan Unreal Engine 5 itu. Pada Julai 2020, Sony melabur sebanyak USD250 juta, kemudiannya pada April 2021, mengumumkan tambahan USD200 juta.


Call of Duty Akan “Kembali Ke Akarnya”, Activision Akhirnya Akui Tema Angkasa Tidak Sesuai

Berita ini pasti akan menggembirakan sebilangan besar peminat francais Call of Duty.

Menurut laporan Eurogamer, semasa laporan kewangan, wakil Activision, Eric Hirshberg mengakui bahawa tema angkasa lepas yang dibawakan ke dalam Call of Duty: Infinite Warfare “tidak menepati kehendak para peminat.”
Beliau telah menyatakan hal ini kepada para pelabur dengan mengatakan bahawa “ia tidak berjaya seperti yang dirancang.” Ini bermakna, game Call of Duty seterusnya yang bakal dibangunkan oleh Sledgehammer Games akan “kembali kepada akarnya,” di mana game ini dijadualkan dilancarkan pada Krismas 2017.
Naib presiden untuk hubungan pelabur Activision, Amrita Ahuja pula menyatakan, “Pada 2017, Activision akan bawa Call of Duty kepada akarnya, dan traditional combat sekali lagi akan diketengahkan.”
Perkara ini semestinya telah dibuktikan dengan laporan jualan Infinite Warfare yang telah menurun hampir 50 peratus berbanding Black Ops 3.

Sebelum ini, banyak khabar angin yang telah bertiup kencang mengatakan bahawa Call of Duty pada tahun ini akan menggunakan latar belakang Perang Vietnam. Judul untuk game tersebut juga dikatakan telah leaked – iaitu Call of Duty: Lethal Combat.


Xbox One Scorpio: Mungkin Akan Dilancarkan Di E3 2017? Mungkin Berharga USD450-600?

Sejak diumumkan di E3 2016, para gamer menanti tarikh pelancaran rasmi Xbox One Scorpio. Ketua Xbox, Phil Spencer telah memberikan maklumat terkini mengenai konsol itu.
Berhubung dengan peminatnya melalui Twitter, Spencer berkata beliau kurang pasti jika Project Scorpio akan diumumkan sebelum membuat kemunculan di E3. Beliau menjawab secara langsung kepada salah satu daripada pertanyaan peminat mengenai pendedahan di E3. Spencer membalas, “Secara jujurnya saya tidak pasti lagi tapi saya pasti mereka mahukan ini.”
Spencer juga menyatakan dia benar-benar gembira dengan apa yang dilihat setakat ini. Pasukan developer di Microsoft sedang mempersiapkan diri, dengan kemajuan besar di seluruh studio, platform dan perkakasan.

Walaupun peminat kecewa kerana Project Scorpio tidak akan hadir sehingga E3 2017. Maklumat baru-baru ini melaporkan Xbox Scorpio mungkin akan hadir sebelum E3!
Menariknya, Spencer telah menyatakan rancangan untuk melancarkan Xbox berkuasa itu pada tahun 2016, tetapi syarikat itu memutuskan sebaliknya kerana ia mahu mempunyai permainan 4K juga.
Pada masa ini, Microsoft mensasarkan tarikh keluaran Project Scorpio pada musim cuti 2017. Walaubagaimanapun, dengan persaingan dari Sony PS4 Pro, Microsoft mungkin merancang untuk melancarkannya dengan lebih awal. Xbox One Scorpio akan menjadi lonjakan besar dalam kuasa dari platform Sony PlayStation.
Harga Xbox One Project Scorpio
Harga Xbox Project Scorpio juga masih kurang jelas dan Spencer telah memberikan maklumat terkini mengenai itu juga. Dalam temu bualnya baru-baru ini dengan AusGamers, Spencer mencadangkan anggaran harga kasar. Beliau menjelaskan bahawa beliau akan meletakkan harga sistem tersebut seperti konsol bukannya pelantar permainan PC yang hebat.
Spencer berkata, “Saya mahukan Scorpio berada di aras harga konsol. Saya tidak cuba untuk pergi dan bersaing dengan pelantar mewah.”

Kebiasaannya, kos harga sebuah konsol adalah antara $300 dan $400. Xbox One S boleh didapati dengan harga USD399 (~RM1780) dan next-gen PS4 Pro mempunyai tag harga $399 (~RM1780). Sekiranya Microsoft memutuskan untuk pergi pada strategi harga yang sama, ia sangat akan memberi manfaat kepada Xbox dalam persaingannya.
Walau bagaimanapun, Xbox akan melihat harga yang lebih dekat dengan konsol premium daripada PC. Xbox Project Scorpio mungkin akan mendapat harga pelancaran antara USD450 ke USD600 (USD2008 – ~RM2700) atau lebih. Ini adalah kerana peranti pek pemproses besar dan grafik yang lebih mahal akan digunakan untuk membinanya.
Apa pun, harga nya masih spekulasi daripada pemerhati. Microsoft masih belum mengeluarkan sebarang pengumuman rasmi berkenaan harga Xbox One Scorpio.


Rainbow Six Siege: Video Aksi Dua Operator Baru Di Map Favela Telah Leaked!

Map yang terletak di kawasan penduduk padat di tengah-tengah kota urban Rio de Janeiro, Brazil – penuh dengan kisah kumpulan-kumpulan gengster.

Semalam, Ubisoft telah mengumumkan DLC Operation Skull Rain. Namun, mereka masih belum mendedahkan apakah nama mahupun gambaran tentang map yang akan ditampilkan dalam DLC terbaru ini.
Terkini, Ubisoft telah memuatnaik satu video teaser trailer yang memperlihatkan sedikit gambaran bagaimana rupa dan bentuk map yang diberi nama Favela ini kelak. Jom kita tonton:

Di sebalik teaser trailer rasmi dari Ubisoft ini, terdapat juga footage telah leaked – memperlihatkan aksi kedua-dua Operator terbaru di map Favela ini. Jom layan:

Ubisoft berkata, lebih banyak info akan diumumkan semasa livestream Season Two Xbox Pro League Finals yang akan diadakan pada 30 Julai nanti.
Operation Skull Rain akan dilancarkan di PC, PlayStation 4 dan Xbox One pada 2 Ogos 2016 untuk pemilik Season Pass. Manakala, ia akan dilancarkan kepada semua pemain secara percuma pada 7 hari kemudian.


Overwatch: Hero-Hero Tersembunyi Di Sebalik Salju Blizzard!

Overwatch baru sahaja dilancarkan semalam dan ramai sudah tertanya bila akan dapat hero terbaru! Jom ikot kitorang discover lebih BANYAK lagi hero yang mungkin akan ditambah di masa hadapan!
Terdapat sebanyak 21 hero yang dapat digunakan sejak Open Beta yang berlangsung pada 5 hingga 10 Mei yang lepas. Walaupun baru sahaja sehari game ini dilancarkan, peminat-peminat Overwatch sudah pun mempunyai gerak hati akan hero-hero baru yang akan datang. Tetapi siapakah mereka?

Mengimbau kembali kepada trailer “Overwatch: Recall” di mana seekor saintis Gorila, Winston ingin mengaktifkan kembali status Overwatch kepada aktif setelah ditutup oleh United Nations. Kita boleh usha rupa-rupa hero yang lain di skrin Winston apabila Athena, sebuah A.I. Overwatch, meng-upload kembali data-data Heroes yang pasif di sekeliling dunia sebelum di-hack oleh pihak jahat.
Cuba kita usha screenshot di minit ke 7:10 dan ke atas;
Refleksi hero-hero Overwatch di kaca mata Winston!
Antara Hero yang tidak pernah dilihat sebelum ini.
Kemungkinankah ini adalah Gerald, suami Amelie — Widow Maker?
Athena telah mengimbas kembali kesemua data hero-hero. Hero-hero ini hanya boleh dilihat pada satu frame sahaja dan nama dan details mereka tidak dapat dikenalpasti lagi.
Kolaj rupa kesemua hero yang terpapar secara jelas!
Selain daripada trailer itu juga, terdapat sebuah wallpaper rasmi dari Blizzard Entertainment untuk dimuatturun. Shot ini juga muncul antara trailer intro Overwatch: Origins.

Bukan itu sahaja, cuba kita tengok concept art Overwatch masa awal-awal dahuluPertama sekali, Athena. Logo di kepalanya menyerupai logo Athena, A.I. kepada operasi Overwatch.
Logo di kepala karakter tersebut menyerupai logo Athena.
Kemudian kita lihat dari kiri… Yang mamat ini kita bagi je lah nama samaran buat masa sekarang, Jawbreaker – juga dapat dilihat dalam skrin Winston ketika Athena mengimbas kembali data.
Karakter yang mempunyai dagu besi.
Ha dan ini pula, penulis ingin memanggil karakter ini Dwiger sebab nampak macam white tiger dengan double swordagger. Rambutnya yang hijau pudar amat seiras antara dua shot tersebut.
Terakhir sekali, Sombra. Quien es Sombra?
Sombra merupakan salah satu karakter yang mempunyai impak misteri yang agak tinggi dalam game ini. Casefile Sombra sering kelihatan di dalam game ini. Dalam trailer cinematic Overwatch, Widow Maker dan Reaper cuba mencuri sebuah gauntlet berkuasa dari museum Overwatch.
Reaper gagal berkomunikasi dengan orang yang di sebalik telefon itu lalu mengeluh dan berkata “Where is Sombra when we need her?” apabila sedang berperang bersama Winston dan Tracer. Ini menunjukkan Sombra berada di pihak bertentangan bersama Reaper. Reaper dan Widow Maker juga pernah bekerja sebagai hero Overwatch.
Ada yang mengatakan Sombra ini adalah Ana Amari, ibu kepada Pharah atau nama sebenar Fareeha Amari. Ibu Pharah merupakan salah seorang sniper terbaik yang pernah berkerja bersama Overwatch dan merupakan antara 5 orang founder kumpulan keamanan Overwatch tersebut. Ini menunjukkan case file Sombra amat berkait rapat dengan Jack Morrison dan Soldier 76 (Since mereka berdua adalah orang yang sama) dan juga merupakan founder Overwatch. Namun, tiada khabar berita tentang ibu Pharah setelah Overwatch dilupuskan.
Hmm… tak sabar benar kita nak tengok hero-hero yang baru! Yang 21 hero tersedia ada ni pun tak sempat lagi kitorang cuba kesemuanya. Walaupun tiada mode campaign tetapi backstory setiap karakter mampu membuat pemain curious dan lebih berminat dengan kisah sebenar Overwatch!


DLC Percuma Diumumkan Untuk Cities: Skylines Sempena Ulang Tahun Yang Ke-2

Dengan pencapaian jualan yang cukup memuaskan.

Dengan jualan mencapai sebanyak 3.5 juta unit, semua pemilik Cities: Skylines akan menerimaDLC percuma sempena ulang tahun yang ke-2 pada April nanti, umum Paradox Interactive.
DLC ini dikenali sebagai Pearls From the East adalah pek koleksi bangunan baru iaitu Panda Zoo, Chinese Temple dan juga Shanghai Pearl Tower. Cities: Skylines juga pernah menerima update percuma sebelum ini yang dinamakan Match Day dan memberikan pemain kebolehan untuk membina stadium & mengawal polisi stadium yang telah dibina.

Cities: Skylines sudah boleh didapati melalui Steam dan dijadualkan untuk tiba ke Xbox One pada bulan Jun nanti.


Hideo Kojima, Xbox Game Studios Umum Kerjasama, Bikin Game “Yang Tak Pernah Dialami”

Xbox telah mengesahkan khabar angin yang bertiup kencang baru-baru ini.
Dalam acara Xbox Showcase yang berlangsung tengah malam tadi, kerjasama antara Hideo Kojima dengan Xbox Game Studios telah diumumkan secara rasmi.
Tentunya, tiada sebarang butiran lanjut mengenai projek game yang sedang mereka bangunkan ini. Apa yang Kojima dedahkan buat masa ini adalah ia merupakan sebuah game yang beliau “sentiasa ingin bikin sejak sekian lama” dan sesuatu yang “tidak pernah dialami” dalam mana-mana game sebelum ini.
Kojima turut menyebutkan teknologi cloud yang dimiliki oleh Microsoft, serta trend industri yang semakin berubah, membuatkan beliau akhirnya bergerak untuk merealisasikan konsep game tersebut.

Xbox Game Studios & Kojima Productions are partnering to create a video game for Xbox like no one has ever experienced before, leveraging the cloud. Hideo Kojima is one of the most innovative minds in our industry, and we can’t wait to share what our teams will create #Xbox pic.twitter.com/44TtOQxB08— Xbox (@Xbox) June 12, 2022


The Last of Us Part II Ditunda Ke Satu Tarikh Pelancaran Yang Tidak Dinyatakan

Mungkin tidak terlalu mengejutkan sekiranya apa-apa game yang sedang dibangunkan pada waktu ini ditunda, namun menunggu game kegemaran sememangnya sesuatu yang memeritkan.
Naughty Dog telah mengumumkan bahawa The Last of Us Part II yang sebelum ini dijadualkan akan dilancarkan pada 29 Mei ini telah ditunda. Apa yang lebih mendukacitakan ialah mereka tidak meletakkan sebarang tarikh pelancaran baharu.
Dalam kenyataan yang dikeluarkan, Naughty Dog mendedahkan penundaan ini adalah disebabkan faktor logistik yang sedang memperlahankan segala aktiviti di seluruh dunia kerana penularan wabak pandemik COVID-19. Mereka mahu kesemua pemain dapat bermain The Last of Us Part II pada waktu yang sama, maka mereka ingin menangguhkan dulu game sehingga isu logistik ini dapat diselesaikan.
Satu berita baik yang dikongsikan mereka ialah pembangunan sekuel ini telah hampir siap, yang mana pada ketika ini mereka sedang memperbaiki beberapa pepijat akhir.
https://twitter.com/Naughty_Dog/status/1245773177944281089?s=20
Bagi meredakan sedikit kedukaan para pemain ini, Naughty Dog telah memperlihatkan beberapa screenshots terbaharu yang menampilkan Joel dan Ellie. Korang boleh lihatnya di bawah:


Hideo Kojima Dedahkan Game Paling Ditunggu-Tunggunya Untuk 2017

Apakah game yang paling menarik perhatian pencipta siri Metal Gear Solid ini untuk tahun hadapan?

Bercakap kepada GamesIndustry.biz, Hideo Kojima telah mendedahkan apakah video game dan filem yang beliau nanti-nantikan untuk tahun 2017.
“Memandang ke hadapan, untuk game, pilihan saya adalah Red Dead Redemption 2. Filem yang saya nanti-nantikan untuk 2017 adalah Blade Runner 2049,” kata Kojima.
Kojima mengagumi game-game keluaran Rockstar bukanlah perkara yang baru. Pada tahun 2013, beliau mengatakan bahawa Grand Theft Auto V kelihatan sungguh menakjubkan sehingga membuatkan beliau “tertekan” kerana beliau menganggap ia adalah projek beliau sendiri. Beliau turut mengatakan ketika itu bahawa Metal Gear Solid V mungkin tidak mampu untuk memberikan impak yang sama.

Red Dead Redemption 2 sebelum ini dilaporkan bahawa ia bakal mempunyai 3 watak protagonis, pendekatan yang mirip dengan GTA V.
Red Dead Redemption 2 akan dilancarkan di PS4 dan Xbox One pada akhir tahun 2017.


Square Enix Kongsi Kisah Disebalik Final Fantasy XII: The Zodiac Age Dan Ianya Epik!

Mengambil gaya dari trailer-trailer yang biasa ditayangkan oleh Hollywood.

Final Fantasy XII asalnya telah diterbitkan pada 2006 dan telah mendapat pelbagai kritikan positif serta mendapat pelbagai anugerah termasuklah dalam kategori “game of the year”.
Kini ia kembali dalam versi remastered khas untuk peminat-peminat dengan pelbagai penambahan serta pembaikan seperti trial mode, speed mode dan juga job system yang dikemaskini. Disamping itu, kualiti grafik dan grafik juga dipertingkatkan sehingga ke tahap HD serta soundtrack dengan kebolehan 7.1 surround sound.
Edisi-edisi bagi Final Fantasy XII: The Zodiac Age telah diumumkan sebelum ini bersama beberapa video sinematik dan gameplay.

Final Fantasy XII: The Zodiac Age akan diterbitkan eksklusif untuk PlayStation 4 pada 11 Julai kelak.


Bagaimana Rupa Horizon Zero Dawn Sekiranya Berlatarbelakangkan Di United Kingdom?

Jika Horizon Zero Dawn terletak di lokasi lain, bagaimana pula rupanya?

Seperti yang kita ketahui, game open-world terbaru Guerrilla Games, Horizon Zero Dawn menggunakan latar belakang Colorado, Amerika Syarikat – beribu tahun pada masa hadapan. Namun, bagaimana pula rupa game ini sekiranya ia menggunakan lokasi di United Kingdom?
Akaun Twitter rasmi PlayStation UK telah mempromosikan game ini dengan caranya tersendiri. Mengubahsuai beberapa gambar dengan persekitaran yang terdapat dalam Horizon Zero Dawn kepada latar belakang di UK, ia pastinya sesuatu kelainan yang agak menarik.
Di bandar-bandar terkenal UK seperti Liverpool, Birmingham dan Newcastle, jom saksikannya:
https://twitter.com/PlayStationUK/status/835791525158105092?ref_src=twsrc%5Etfw
https://twitter.com/PlayStationUK/status/835776428587155456?ref_src=twsrc%5Etfw
https://twitter.com/PlayStationUK/status/835806626086957058?ref_src=twsrc%5Etfw
https://twitter.com/PlayStationUK/status/835821721970102273?ref_src=twsrc%5Etfw
https://twitter.com/PlayStationUK/status/835836830574522368?ref_src=twsrc%5Etfw
Dalam berita Horizon Zero Dawn yang lain, game ini dijangka akan terjual sebanyak 8 juta unit sepanjang hayatnya.
Horizon Zero Dawn akan dilancarkan pada 28 Februari ini, eksklusif untuk PlayStation 4.


Kingdom Hearts 4 Diumumkan Melalui Satu Trailer, Masih Dalam Fasa Awal Pembangunan

Meraikan ulang tahun ke-20 francaisnya, Square Enix secara mengejutnya telah mengumumkan Kingdom Hearts 4.
Square Enix telah mengeluarkan satu video berdurasi lebih 7 minit untuk meraikan ulang tahun ke-20 francais Kingdom Hearts. Di awal video tersebut, mereka memperlihatkan satu game RPG mobile, iaitu Kingdom Hearts: Missing-Link. Kemudiannya, Kingdom Hearts 4 secara mengejutnya telah diumumkan.

Dalam trailer pertama ini, kita dapat saksikan beberapa babak sinematik serta gameplay yang cukup cantik grafiknya. Hal ini kerana mereka sedang membangunkan game ini menggunakan Unreal Engine 5.
Kingdom Hearts 4 akan memperkenalkan Lost Master Arc, membawa Sora, Donald dan Goofy ke pelbagai dunia baharu, termasuk sebuah bandar moden yang digelar Quadratum. Square Enix menggambarkan bandar ini sebagai “sebuah bandar yang luas, berkembang dalam dunia yang cantik, realistik, sesuatu yang tidak pernah dilihat sebelum ini dalam siri Kingdom Hearts.”
Kingdom Hearts 4 masih dalam fasa pembangunan awal, tiada waktu pelancaran dan platform diumumkan.


Episod 9 Siri Animasi The King Of Fighters: Destiny Sudah Boleh Ditonton

Kali ini berfokus pada watak kegemaran ramai, Terry Bogard.

SNK telah menerbitkan episod yang ke-9 bagi siri animasi The King of Fighters: Destiny yang bertajuk “Secret”.
Episod kali ini majoriti berkisar mengenai Terry Bogard dan usaha beliau dalam menyusup masuk ke dalam Geese Tower. Pada masa yang sama, Geese juga telah memperolehi info mengenai kisah lampau milik Terry.
Terlepas menonton episod sebelum ini? Saksikan ke semua have dibawah.

Episode 1: “South Town”
Episode 2: “Kyokugen Style”
Episode 3: “Angelina”
Episode 4: “Brother”
Episode 5: “Side Story: Geese Howard”
Episode 6: “Queens Team”
Episode 7: “Memories”
Episode 8: “Reception”


Produk Barangan Gaming HyperX Kini Telah Lengkap – Dapatkan Headset, Keyboard, Mouse Dan Mouse Pad

Jenama HyperX daripada Kingston semakin mendapat tempat di hati para gamers. Dengan membawakan kualiti barangan yang cukup baik di samping mengenakan harga yang berpatutan, HyperX adalah antara jenama kegemaran gamers masakini.

Dalam satu kenyataan yang dikeluarkan, Kingston telah mendedahkan bahawa sejak jenama Cloud Gaming Headset pertama kali dilancarkan pada April 2014, HyperX telah berjaya melepasi jualan headset sebanyak 2 juta unit dalam hanya masa tiga tahun sahaja.
Terbaru, HyperX telah mengumumkan bahawa jenama mereka kini telah lengkap sebagai jenama yang menampilkan barangan-barangan gaming untuk para gamers profesional mahupun gamers kasual. Headset Cloud Revolver, headset Cloud Revolver Gears of War, ALLOY RGB Gaming Keyboard, Pulsefire Gaming Mouse, headset Cloud Revolver S dan FURY S Pro Gaming Mouse Pad adalah antara beberapa barisan barangan gaming yang dikeluarkan oleh HyperX – melengkapkan ia sebagai antara jenama barangan gaming yang kini disegani.
HyperX juga mengumumkan bahawa keyboard Alloy FPS Pro and Alloy Elite RGB versi yang dikemaskini akan diperlihatkan di pasaran Asia Pasifik buat pertama kali semasa acara Computex 2017 di Taiwan pada 30 Mei hingga 3 Jun ini.


Spider-Man Dibelasah Teruk Oleh 5 Penjahat Dalam Gameplay Terbaru Di PS4

Dalam sidang media PlayStation di E3 2018 yang baru sahaja berakhir sebentar tadi, Sony telah memperlihatkan gameplay terbaru untuk game eksklusif akan datang mereka, Marvel’s Spider-Man.

Gameplay memaparkan Electro dalam misinya untuk membebaskan rakan-rakan penjahatnya yang lain dari penjara. Spiderman cuba menghalang perancangan Electro ini namun tetap gagal.
Akhirnya Electro telah bergabung dengan Scorpion, Vulture, Rhino, dan Mr Negative membelasah teruk Spiderman sehinggalah seorang karakter misteri telah muncul di akhir video. Siapakah agaknya gerangan karakter ini?
Korang boleh saksikannya di bawah:


Kontroversi Pemilihan Pemain Esports Malaysia Ke Sukan SEA: Peruntukan RM750,000 Didedahkan

Baru-baru ini, satu kontroversi terbaru telah timbul dalam industri esports tempatan apabila pasukan negara sedang mempersiapkan diri untuk menghantar para pemain esports ke temasya Sukan SEA buat kali pertama.

Setelah penganjuran pemilihan pemain untuk mewakili negara yang cacamarba, pihak Persatuan Sukan Elektronik Malaysia (ESM) telah mendakwa bahawa mereka tidak menerima peruntukan yang secukupnya daripada Kementerian Belia & Sukan (KBS) bagi menyediakan fasiliti yang lengkap untuk pemilihan pemain-pemain ini.
Dalam satu sidang media, Pemangku Presiden ESM Datuk Ananth S. Nathan berkata ESM selaku badan penguatkuasaan & pembangunan esports tempatan berkata isu dan masalah yang dihadapi sepanjang pemilihan kontinjen Malaysia ke Sukan SEA 2019 adalah kerana tidak mendapat suntikan dana yang dijanjikan daripada MSN dan KBS.
Terbaru, pihak Majlis Sukan Negara (MSN), melalui Ketua Pengarah Dato’ Ahmad Shapawi Ismail, telah tampil ke hadapan menjelaskan apakah sebenarnya konflik yang berlaku antara pihak MSN dan pihak ESM.
Beliau mendedahkan bahawa pihak MSN telah bersetuju untuk menyalurkan bantuan peruntukan pemilihan atlet peringkat negeri dan kebangsaan sebanyak RM750,000 kepada pihak ESM bagi menganjurkan pemilihan pemain esports ini. Namun, pihak ESM tidak mengemukan sebarang permohonan rasmi serta pecahan perbelanjaan kepada pihak MSN untuk tindakan lanjut.
Malah, jumlah RM750,000 yang dipersetujui itu juga merupakan cadangan yang datang daripada pihak ESM sendiri.
Selain itu, pihak MSN juga ada mencadangkan untuk mengadakan Kejohanan Peringkat Kebangsaan di Gimnasium 2, MSN bagi mengurangkan kos perbelanjaan. Walau bagaimanapun, pihak ESM bertegas untuk menganjurkan acara tersebut di pusat beli belah Central i-City, Shah Alam yang memerlukan kos belanja yang lebih tinggi.
Dato’s Ahmad Shapawi menambah bahawa pada 23 April 2019, pihak ESM telah membuat pengumuman tarikh pemilihan untuk atlet kebangsaan akan berlangsung pada 29 April hingga 4 Mei, iaitu seminggu sebelum acara tersebut berlangsung. Disebabkan pengumuman yang dilakukan pada saat-saat akhir ini, pihak MSN tidak mampu mengeluarkan sebarang peruntukan untuk membantu para pemain dari setiap negeri untuk menyertai kejohanan peringkat kebangsaan.
Di akhir kenyataan tersebut, Dato’ Ahmad Shapawi telah memberi amaran kepada pihak ESM dalam mengeluarkan sebarang kenyataan kerana sebagai sebuah badan sukan yang muda, sepatutnya ESM menumpukan usaha untuk meningkatkan jaringan kerjasama antara semua pemain industri esports.
Beliau turut mengingatkan pihak ESM supaya bersyukur atas usaha kerajaan dalam mengiktiraf esports sebagai salah sebuah sukan baru yang penting dalam pembangunan sukan negara.
Korang boleh baca kenyataan penuh pihak MSN di bawah.


Hideo Kojima Lawati Gabe Newell Di Valve – Half Life 3 CONFIRMED! LOL

Half Life 3 CONFIRMED la guys! lol

Semalam Hideo Kojima telah meng-upload beberapa gambar ke akaun Twitternya.
https://twitter.com/HIDEO_KOJIMA_EN/status/1057761560276299776
Alah, gambar-gambar biasa – melawat Valve, syarikat developer, penerbit dan pengedar digital video game terbesar di dunia. Kemudian bergambar bersama mamat random bernama Gabe Newell aka Lord Gaben, billionaire dan pemilik Valve.
Aktiviti biasa seorang developer game seperti Kojima-san.
Kemudian netizen bangkit dan mengesahkan Half Life 3 CONFIRMED sebab gambar di bawah! lol
https://twitter.com/EldarKhamadeyev/status/1057763117357240322
Kitorang pasti lawatan Kojima ke Valve ini mungkin atas urusan perkongsian teknologi dan idea bagi pembangunan game di masa hadapan. Mungkin juga Death Stranding yang sedang dibangunkan Kojima-san akan di bawa ke PC? Siapa tahu.
Apa-apa pun, pertemuan dua gergasi video game ini mungkin menandakan bermulanya suatu yang mengejutkan nanti.


Jangan Risau, Sony Sebenarnya Tak Rakam Suara Pemain Dalam Party Chat, Ini Penjelasannya

Beberapa hari lalu, Sony telah mengeluarkan kemaskini baharu untuk sistem PS4, iaitu versi 8.00. Beberapa perubahan besar dilakukan, terutamanya berkaitan Message, Group dan Party.
Satu topik paling hangat dibicarakan pada hari pertama pelancaran kemaskini baharu ini ialah satu notis yang dikeluarkan Sony tentang rakaman suara dalam Party Chat, yang berbunyi seperti berikut:

Ramai yang telah tersalah anggap bahawa Sony berkemungkinan akan merakam perbualan para pemain yang ada dalam Party Chat bagi membendung percakapan-percakapan yang kurang enak. Maka, ramai yang membantah dan risau tentang kemungkinan Sony akan menceroboh privasi mereka.
Walau bagaimanapun, bukan itulah sebenarnya yang berlaku. Sony telah mengeluarkan kenyataan baharu di PlayStation Blog, dan pertama-tama sekali mereka memohon maaf atas kekeliruan yang ditimbulkan kerana tidak memberikan penjelasan dengan baik.
Dan seterusnya dalam kenyataan ini, Sony menerangkan secara lanjut apakah sebenarnya maksud notis tersebut.
Pertama sekali, apa yang korang perlu tahu ialah kemaskini baharu di sistem PS4 ini adalah persediaan untuk menyamakan fungsi yang sama untuk Message, Group dan Party antara PS4 dan PS5. Maksudnya, apabila PS5 dilancarkan kelak, ia akan terus mempunyai sistem Party yang sama dengan PS4 dan pemain dari kedua-dua platform ini boleh berada dalam Party yang sama.
Kemudian, Sony menjelaskan bahawa mereka tidak akan merakam perbualan para pemain dalam Party. Apa yang mereka maksudkan ialah di sistem PS5 kelak, dalam Party yang ada beberapa pemain, Pemain A boleh melaporkan Pemain B kepada pihak Sony sekiranya Pemain A merasakan Pemain B telah mengeluarkan kata-kata yang tidak sepatutnya ketika dalam Party.
Dalam laporan itu nanti, pelapor boleh melampirkan bukti audio perbualan itu yang berdurasi 40 saat — 20 saat ketika kata-kata yang tidak elok itu dilontar, serta 10 saat sebelum dan 10 selepas itu. Di PS5 nanti, hanya lima minit terakhir Voice Chat yang tersedia untuk pemain gunakan bagi fungsi laporan ini.
Laporan akan boleh dihantar terus melalui PS5, kemudian pihak Sony akan mendengarnya, dan mungkin akan mengambil tindakan, sekiranya perlu.
Bagi membuatkan para pemain sentiasa selesa semasa berbual secara online dalam Party, Sony tidak akan membenarkan rakaman suara dalam Party ini disebarkan ke mana-mana oleh para pemain. Bermakna, sekiranya ada percakapan yang tidak elok, aktifkan fungsi laporan yang merakam suara pemain, kemudian terus laporkannya melalui konsol PS5 — rakaman suara itu tidak boleh diekstrak keluar ke mana-mana.
Jadi, dah faham sekarang? Maka, berhati-hatilah ketika berbual dengan para pemain dalam Party di PS5 kelak, terutamanya dengan pemain yang tidak kita kenali. Jom wujudkan persekitaran gaming yang positif dan tidak toksik.


Soulja Boy Ingin Tubuhkan Pasukan Esports Fortnite, CoD, CS:GO dan Overwatch!

Watch me whip, whip. Watch me nae, nae~

Walaupun dihentam teruk selepas melancarkan konsol gamenya sendiri – SouljaGame Console, Soulja Boy tidak patah semangat dan terus mengorak langkah dalam industri gaming.
Rapper Soulja Boy menyatakan hasrat beliau untuk menubuhkan pasukan esports di dalam satu temuramah bersama TMZ!
https://cdnja.r.worldssl.net/mp4/rz/RZXz.mp4
Diinspirasikan daripada kawan baiknya, Ninja, sang streamer popular, Soulja Boy atau nama sebenarnya DeAndre Cortez Way berkata, pasukan tersebut akan bertanding di bagi game Fortnite, CoD, CS:GO dan Overwatch.
Beliau ingin menandingi pasukan esports seperti Team Liquid dan 100 Thieves – 2 organisasi esports Amerika Utara yang terkenal.
“Kita akan mencari dan mengambil bakat-bakat video game. Saya akan menubuhkan pasukan Fortnite, Call of Duty, Overwatch, Counter-Strike dan macam-macam lagi.” kata Soulja Boy lagi.
Adakah pasukan esports ini akan menjadi kenyataan?


Filem Mortal Kombat Kongsikan Gambar Pertama Sub-Zero, Jax Dan Ramai Lagi

Perkembangan filem Mortal Kombat reboot ini sudah sekian lama menyepi — dan terkini ia kembali menggegar.
Akaun Twitter rasmi filem Mortal Kombat telah berkongsikan beberapa gambar pertama dari filem yang dinantikan ramai itu. Kita dapat melihat beberapa aksi dari watak-watak utama seperti Sub-Zero, Jax dan ramai lagi.
Korang boleh lihatnya di bawah.

Prepare for Mortal Kombat. Take a look at the first look images for #MortalKombatMovie — In theaters and streaming exclusively on @HBOMax on April 16. (1/3) pic.twitter.com/XalMeiwy5t— Mortal Kombat Movie (@MKMovie) January 15, 2021

(3/3) pic.twitter.com/3OHyrYHTmp— Mortal Kombat Movie (@MKMovie) January 15, 2021

Filem aksi seni beladiri adaptasi dari video game terkenal ini akan diterbitkan oleh James Wan dan diarahkan oleh Simon McQuoid. Ia akan ditayangkan secara serentak di pawagam dan eksklusif di HBO Max pada 16 April 2021.


Activision Nafi Khabar Angin Call of Duty Akan Berehat Pada Tahun 2023

Call of Duty merupakan satu francais game yang sangat sinonim dengan pelancarannya pada setiap tahun.
Terdapat laporan terbaharu daripada Bloomberg yang mengatakan francais shooter popular itu akan berehat pada tahun 2023.
Activision dikhabarkan menunda game Call of Duty yang sepatutnya dilancarkan pada tahun 2023 ke tahun 2024, sekaligus membuatkan siri game itu berehat buat pertama kalinya sejak pengenalannya dua dekad lalu.
Antara faktor mengapa mereka berhasrat untuk merehatkannya, menurut sumber yang diterima Bloomberg, adalah disebabkan Call of Duty baru-baru ini tidak menepati jangkaan yang mereka harapkan, sehingga membuatkan para eksekutif mereka merasakan siri tersebut mengeluarkan game baharu dengan terlalu kerap.
Menurut laporan ini lagi, keputusan berehat ini tiada kena mengena dengan pengambil-alihan oleh Microsoft baru-baru ini.
Studio yang akan membangunkan Call of Duty yang sepatutnya dijadualkan keluar pada tahun 2023 itu adalah Treyarch. Namun, menurut laporan ini, Treyarch dikatakan akan turut membantu game Call of Duty percuma baharu yang akan dilancarkan pada tahun 2022, menyebabkan mereka perlu menunda game 2023 ke tahun 2024.
Walau bagaimanapun, dalam satu kenyataan kepada IGN, Activision telah menafikan laporan Bloomberg tersebut.
“Kami mempunyai perancangan untuk pengalaman Call of Duty premium dan percuma yang mengujakan untuk tahun ini, tahun hadapan dan seterusnya,” kata kenyataan Activision itu. “Laporan-laporan mengenai sesuatu yang bercanggah dengan hal itu adalah tidak tepat. Kami tidak sabar untuk berkongsi butiran lanjut apabila tiba waktunya.”
Apa yang bakal berlaku kepada Call of Duty untuk tahun 2023, itu adalah cerita tahun hadapan. Apa yang pasti, untuk tahun ini, tahun 2022, Activision telah mengesahkan akan mengeluarkan dua game Call of Duty.
Pertama, sekuel kepada Modern Warfare yang dilancarkan pada tahun 2019, dan kedua, game serba baharu untuk Warzone — kedua-duanya akan dibangunkan oleh studio Infinity Ward.


eFootball 2022 Kini Game Paling Rendah Rating Dalam Sejarah Di Steam

Sejak eFootball 2022 pertama kali diumumkan, ia sudahpun menerima kecaman yang teruk. Kini, apabila dilancarkan, Konami kini berada di satu lembah kehinaan yang paling dalam.
eFootball 2022 kini merupakan game yang menerima rating paling rendah dalam sejarah di platform Steam.
Data ini dikeluarkan oleh Steam 250, sebuah laman yang menyusun game-game Steam berdasarkan markah positif atau negatif yang diberikan oleh para pemain.
Game percuma terbaharu keluaran Konami itu hanya memperoleh markah 8% — gah di tangga teratas mengatasi Flatout 3: Chaos & Destruction (15%) dan Uriel’s Chasm (17%).
Penulis tidak mahu mengulas panjang di dalam artikel ini tentang mengapa perkara sebegini berlaku. Hal ini kerana penulis sedang menyiapkan reviu eFootball 2022 dengan penuh amarah.
Nantikan.
eFootball 2022 kini boleh dimainkan di PC, PS4, PS5, Xbox One dan Xbox Series. Versi iOS dan Android pula akan dilancarkan pada satu tarikh yang masih belum diumumkan.


Starfield pada asalnya pernah dirancang untuk dilancarkan secara eksklusif ke PlayStation


E3 2016: Dawn of War 3 Hidupkan Dunia Table Top Warfare Ke Alam Real Time Strategy Game!

Di PC Gaming Show sebentar tadi, telah diumumkan trailer gameplay bagi Warhammer 40,000: Dawn of War III!

Game ini telah diumumkan sejak Mei yang lepas dan ianya mendapat perhatian ramai pihak! Game real-time strategy ini sedang dibangunkan oleh Relic Entertainment dan SEGA dengan kerjasama Games Workshop – pencipta universe Warhammer 40,000!
Ianya merupakan title stand-alone dalam siri Dawn of War, dengan siri terakhir Dawn of War II: Retribution diterbitkan pada tahun 2011.

Kembali ke semarak api peperangan galaktik, Battle-Brothers! Gameplay trailer Dawn of War III ini merupakan sebahagian daripada pelbagai lagi pengumuman yang akan diumumkan kelak! Untuk maklumat lanjut, lawati www.dawnofwar.com.


Football Manager 2022 Akan Tersedia Dalam Xbox Game Pass Pada Hari Pertama Pelancaran

Sports Interactive telah mengumumkan Football Manager 2022, mendedahkan trailer pertama, tarikh pelancaran dan platform.
Football Manager 2022 akan dilancarkan untuk PC, Mac, Xbox Series, Xbox One, iOS dan Android pada 9 November 2021.
Untuk Nintendo Switch pula, ia akan dilancarkan pada satu tarikh yang belum diumumkan lagi.
Paling menarik, buat julung kalinya, FM22 akan tersedia dalam Xbox Game Pass dan Xbox Game for PC pada hari pertama pelancaran.
Kepada pemain yang melakukan pra-tempah di Steam, Epic Games Store dan Windows akan mendapat 10% diskaun serta versi Early Access yang akan diberikan kira-kira dua minggu sebelum pelancaran penuh.

Success means more when you earn it. Overcome the odds in #FM22 – Out from Nov 9th 📲 https://t.co/Xl574NFZkX pic.twitter.com/iChfOPqMGa— Football Manager (@FootballManager) September 9, 2021

Nampaknya sama seperti tahun lalu, FM22 tidak akan dilancarkan ke platform PlayStation, walaupun setelah kejayaan Xbox pada tahun lalu melalui edisi konsolnya. Apakah sebabnya masih sama, iaitu apabila meminta dev kit, Sony tidak memberikan kepada pembangun Football Manager?


Rumah Minangkabau Dalam The Sims 4 – Pemain Ini Buat Dekorasi Rumah Kampung Melayu

Dalam waktu kita sudah memasuki bulan Ramadan dan semakin menjelangnya Hari Raya, banyak aktiviti yang kita rindui untuk lakukan.
Salah seorang pemain The Sims 4 telah menggunakan bermacam eset yang ada dalam game itu untuk menterjemahkan kreativitinya bagi membina sebuah rumah tradisional Melayu dengan rekabentuk Minangkabau.
Apa yang paling menarik ialah, beliau bukan sahaja membina rekabentuk luaran rumah, tetapi turut membuat dekorasi hiasan dalaman yang turut bertemakan suasana kampung. Dapat kita lihat dalam perkongsian bebenang di Twitter oleh @NunaTasya bagaimana beliau mewujudkan pinggan mangkuk hiasan klasik, langsir-langsir, sejadah dan juga bilik air yang turut menyediakan bekas mandi dan cebok.
Korang boleh lihatnya sendiri di bawah:

So I built a traditional Malay Minangkabau house on sims. Thread.#sim4 #rumahmelayu #tradisional pic.twitter.com/zpcVQKLIiA
— tasha (@NunaTasya) April 24, 2020

Kitchen + bathroom (even has that cebok thing ok hahaha) pic.twitter.com/TE0fdAD5SJ
— tasha (@NunaTasya) April 24, 2020

Here’s the layout. End. pic.twitter.com/QJDPJreejQ
— tasha (@NunaTasya) April 24, 2020
Menurutnya lagi, korang yang memiliki The Sims 4 turut boleh dapatkan rekaan ini. Hanya cari “nunatasyaxx” di Gallery, dan pilih Custom Content untuk dapatkan rekaan yang diciptanya ini.
Lebihan masa yang dimiliki oleh orang ramai semasa Perintah Kawalan Pergerakan (PKP) nampaknya telah digunakan sebaik mungkin untuk mencipta pelbagai hasil kreatif yang bertemakan Ramadan atau Hari Raya. Sebelum ini, ada pemain yang membina bazar Ramadan dalam Animal Crossing: New Horizons.
Amacam, semakin rindu dan sebak untuk meraikan bulan puasa dan Aidilfitri dalam suasana pandemik COVID-19, bukan? Jangan putus semangat kerana seluruh dunia sedang berperang, dan kita bukan keseorangan! #KitaMestiMenang!


Rainbow Six Siege: DLC Kedua Akan Diperkenalkan Esok!

Setelah sekian lama menyepi dari memberitahu apa-apa mengenai DLC kedua ini, Ubisoft akhirnya akan memperkenalkannya pada hari esok.

Dalam satu blog post yang dikeluarkan Ubisoft, mereka telah mengumumkan bahawa DLC kedua yang masih lagi belum diumumkan namanya ini akan diperkenalkan kepada umum pada livestream Pro League di channel Twitch mereka: twitch.tv/Rainbow6
Livestream tersebut akan bermula pada esok, 22 April 2016, 10.30 malam (waktu Malaysia).

DLC kedua ini dikatakan akan menemui para pemain pada bulan April ini. Namun, ia adalah sesuatu yang aneh apabila Ubisoft masih lagi belum memberikan maklumat lanjut mengenainya – sedangkan April kini sudah menghampiri penghujungnya. Adakah kisah yang terjadi kepada DLC Operation Black Ice akan berulang?
Sebelum ini, DLC pertama tersebut mempunyai perancangan untuk keluar pada Januari 2016, namun bukan begitu kisahnya. Operation Black Ice telah keluar pada bulan Februari.

Jadi, sama-sama kita nantikan pengumuman mereka di livestream tersebut pada hari esok.
JomBaca: Rainbow Six Siege: Operator Baru US, Apa Kita Tahu Setakat Ini?


Episod Terbaru Siri Animasi The King Of Fighters: Destiny Sudah Boleh Ditonton

Episod 5 kali ini mengisahkan tentang Geese Howard.
SNK telah menerbitkan video ke-5 bagi The King of Fighters: Destiny dan kali ini ia berfokus pada Geese Howard, watak antagonis yang cukup terkenal dalam siri The King of Fighters.
Saksikan episod 5 dibawah.

Terlepas menonton episod sebelum ini? Saksikan ke semua have dibawah.
Episode 1: “South Town”
Episode 2: “Kyokugen Style”
Episode 3: “Angelina”
Episode 4: “Brother”


Saksikan trailer terbaru game mobile Assassin’s Creed Codename Jade


Diablo IV & Diablo II Remastered Mungkin Diumumkan Di Blizzcon 2019!

Penat dah main Diablo III. Bakdatang Diablo IV pulak!

Francais Diablo kononnya akan menjadi berita utama di Blizzcon 2019 nanti. Menurut streamer Overwatch, Metro_ow yang sebelum ini pernah leak berita-berita yang kemudiannya diakui sahih, telah meniriskan berita pengumuman francais Diablo tersebut. Metro juga telah meniriskan berita Overwatch 2 di konvensyen Blizzard tersebut.

Khabar angin meniup mengatakan Diablo IV akan akan kembali ke aspek kegelapan dari dua game terawal. Diablo II Remastered pula akan menampilkan grafik diperbaharui dan cross-play dengan versi original.


Video Teaser Untuk Game Birthdays – Keluaran Pencipta Harvest Moon!

Sedikit video teaser untuk Birthdays!

Birthday adalah sebuah game bergenre simulasi yang akan membenarkan pemain untuk mengawal alam ciptaan pemain seperti melaraskan muka bumi alam untuk menjadi kawasan tanah tinggi ataupun sebaliknya. Makhluk-makhluk akan lahir dan cuba mengadaptasikan diri masing-masing untuk terus hidup dalam dunia ciptaan pemain.
Pasaran Jepun akan menerima Birthdays pada 19 Januari 2017, namun begitu, masih tiada berita untuk versi Inggeris buat masa ini dan bakal dilakukan oleh penerbit NIS America khas untuk PlayStation 4.


Sertai 3 Pertandingan PES 2020 Ini – Berpeluang Untuk Ditaja Dan Bertanding Ke Jakarta

Mahu ditaja dan bertanding menentang pemain-pemain PES 2020 terhandal Asia Tenggara di Jakarta, Indonesia? Begini caranya!
WEPES Malaysia (WEPESMAS) telah pun menganjurkan beberapa pertandingan yang PES 2020 yang membawa kepada pengumpulan mata dalam ranking yang mereka sediakan. Ranking ini ada signifikannya, yang mana ia akan membawa kepada acara kemuncak yang bakal diadakan di Indonesia.
32 pemain terbaik (top 32) daripada ranking yang telah berlangsung sepanjang musim ini akan berentap dalam pusingan akhir di Hax Gaming Studio, Petaling Jaya, Selangor. Dua pemain, juara dan naib juara dari pusingan akhir akan mendapat tajaan penuh oleh WEPESMAS untuk berentap di Jakarta, Indonesia dalam acara yang digelar Grand Finale Piala Presiden Esports 2020 pada 1 dan 2 Februari 2020.
Pasukan negara Asia Tenggara lain yang turut akan berentap dalam acara ini ialah Thailand, Vietnam, Myanmar dan tentunya tuan rumah, Indonesia.
Apa yang menarik tentang Grand Finale Piala Presiden Esports 2020 ini? Juara akan membawa pulang wang tunai USD7,000 (~RM29,210)!

Sekiranya korang baru tahu tentang kejohanan ini, masih belum terlambat untuk melayakkan diri. Akan datang, WEPESMAS bakal menganjurkan tiga pertandingan PES 2020 yang juga bakal menyumbang kepada ranking itu. Apabila korang berjaya menjadi lapan pemain terbaik (top 8) daripada setiap tiga pertandingan ini, mata akan dikumpul dalam ranking keseluruhan.
Tiga pertandingan akan datang tersebut ialah:
PES2020 & PUBG Mobile ESPORTS SKILL CHALLENGE di Universiti Malaysia Terengganu, Terengganu pada 6 dan 7 Disember 2019.
PES2020 ALL STARZ PD di Port Dickson, Negeri Sembilan pada 21 Disember 2019.
RED ZON PES2020 PS4 CHALLENGE di Batu Kurau, Perak pada 21 Disember 2019.
(Klik nama pertandingan di atas untuk info lanjut)
Untuk segala info lanjut tentang perjalanan kejohanan ini, korang boleh tanyakan kepada laman Facebook WEPESMAS.


Studio Psyonix Dibeli Oleh Epic Games, Rocket League Akan Masuk Ke Epic Games Store

Psyonix, pembangunan game Rocket League, kini telah telah diambilalih oleh Epic Games, umum studio pembangunan game tersebut dalam satu kenyataan.

Urus niaga tersebut dijadualkan selesai pada awal Jun nanti. Ini kata Psyonix mengenai pengambilalihan ini:
“Rocket League telah dan akan sentiasa menjadi sebuah game yang didorong oleh komuniti, dan kini kami telah bersatu dengan Epic, kami mampu melayan komuniti kami dalam skala yang lebih besar dan lebih baik.”
“Dalam jangka masa pendek, tiada apa yang akan berubah. Kami masih lagi komited untuk menyediakan Rocket League dengan kemaskini kerap yang membawakan fungsi baru, kandungan baru, dan cara baru untuk bermain. Dalam jangka masa panjang, kami akan bawakan Rocket League ke Epic Games Store dan kuatkan hubungan baru ini untuk mengembangkan game ini melalui cara yang kami tidak mampu lakukannya sebelum ini.”
“Kami yakin dengan membawakan Rocket League kepada para pemain baru dengan lebih sokongan adalah satu kelebihan untuk semua.”

Untuk platform PC, Rocket League akan menngembangkannya juga Epic Games Store, yang mana dijangka akan dilancarkan pada akhir tahun ini. Walau bagaimanapun, jangan bimbang, ia akan masih terus mendapat sokongan di Steam.


Tiada Mode FIFA World Cup Dalam PES 2018? Patch Kan Ada!

Patch sentiasa menjadi penyelamat kepada pemain PES.

Pastinya semua dah tahu yang tiada mode rasmi FIFA World Cup 2018 Russia dalam PES 2018 kerana lesen rasmi telah diberikan kepada siri game daripada EA Sports, FIFA 18. Tapi itu semua bukan masalah kepada para pemain tegar PES untuk menikmati pengalaman Piala Dunia yang sedang berlangsung sekarang kerana ada patch yang dibikin oleh komuniti yang boleh dimasukkan ke dalam game.
Penyunting patch kegemaran penulis, PES World telah mengeluarkan patch terbaru untuk PES 2018 yang membawakan pelbagai kandungan Piala Dunia. Untuk patch di PS4 dan PS3, mereka mengemaskini kesemua pasukan yang layak ke pusingan akhir Piala Dunia 2018 dengan senarai skuad serta jersi.
Untuk patch di PC pula, ia bukan sahaja mengemaskini senarai skuad dan jersi, malah menampilkan scoreboard, video intro rasmi, papan iklan di tepi padang dan UI menu yang kelihatan bertemakan kejohanan bola sepak terbesar dunia itu.

Korang boleh download patch-patch ini untuk setiap platform seperti di bawah:

PS4
PS3
PC

PRE-ORDER PRO EVOLUTION SOCCER 2019
Deposit RM50 SAHAJA
FREE exclusive T-SHIRT PES2019 — Pre-order terus ke Facebook YC Games Station (Kuala Lumpur) & Kuppy Station (Terengganu)


Map Operation Metro Akan Kembali Ke Battlefield V, Seni Konsep Untuk DLC Jepun Diperlihat

Malam tadi, DICE telah memberikan beberapa gambaran tentang apakah kandungan yang bakal mereka bawakan ke dalam Battlefield V kelak.
Jun hingga Ogos
Chapter 4 untuk Battlefield V akan berjalan dari Jun hingga Ogos dan pelbagai kandungan baru akan dilancarkan secara berperingkat. Dalam waktu ini, map baru Al Sundan, map baru Marita, senjata baru, maksimum rank dinaikkan ke 500, dan dua lagi map jarak dekat: Provence dan Lofoten Islands.

September
Pada September, Private Game akan dilancarkan. Bergembiralah wahai pemain Battlefield semua kerana buat pertama kalinya dalam sejarah, DICE tidak akan mengenakan sebarang caj untuk mewujudkan server sendiri.
Oktober
Pada Oktober ini, map kegemaran ramai sejak Battlefield 3, Operation Metro akan kembali ke dalam Battlefield V pula. Map itu nanti akan dikenali sebagai Operation Underground.
Saksikan video acahnya di bawah:

Seterusnya Tahun Ini
Salah satu kandungan tambahan yang sangat dinantikan para pemain ialah DLC bertemakan Jepun, iaitu Pacific Theater. DLC ini akan dilancarkan pada satu tarikh yang masih belum diumumkan pada tahun ini melalui Chapter 5.
Nampaknya DICE telah memperlihatkan seni konsep untuk Pacific Theater.


Cyberpunk 2077 Masih Dalam Proses Awal Penyiapan

Studio CD Projekt RED sedang giat membuat persediaan untuk game terbaru mereka iaitu Cyberpunk 2077.
Menurut Jose Teixeira selaku artis visual efek CD Projekt RED, Cyberpunk 2077 masih lagi dalam proses awal menyiapkan game tersebut. Dalam temubual beliau oleh iDigitalTimes, studio tersebut sedang giat menaik taraf perisian yang digunakan untuk The Witcher 3. Perisian ini bakal digunakan untuk Cyberpunk 2077.
Bagi CD Projekt RED, The Witcher 3 adalah penutup bagi siri The Witcher dan DLC Blood And Wine merupakan tanda selamat tinggal kepada Geralt dan watak-watak didalamnya.
Jose Teixeira turut menyatakan bahawa (dialih bahasa):

“Terus terang ia memang menyedihkan [untuk menamatkan kisah Geralt]. Namun begitu, kami berasa sangat teruja dengan memulakan projek seterusnya iaitu Cyberpunk 2077”

CD Projekt RED berharap dapat berkongsi lebih berita pada akhir tahun ini. Cyberpunk 2077 dijangka akan siap dalam masa 4 tahun lagi.
Nak lagi info pasal Cyberpunk 2077? Jom layan video belakang tabir untuk CGI game ini!


Wireless Earbuds Untuk PS5 Dilaporkan Sedang Dibangunkan Oleh Sony – Digelar ‘Project Nomad’

Sony dilaporkan sedang membangunkan wireless earbuds dan sebuah lagi model baharu wireless headset untuk PS5.
Laporan ini hadir dari Insider Gaming yang mengatakan kedua-dua set hardware baharu itu dijangka akan dilancarkan pada penghujung tahun fiskal 2024 (April 2023 hingga Mac 2024).
Wireless earbuds itu dikatakan menggunakan nama kod ‘Project Nomad’. Ia dikhabarkan mempunyai ketahanan bateri selama 5 jam, boleh dicas menggunakan USB-C di konsol PS5. Kemaskini earbuds itu juga dikatakan boleh dilakukan melalui PS5.
Selain earbuds, Sony juga dilaporkan sedang membangunkan sebuah lagi model baharu wireless headset untuk PS5, yang menggunakan nama kod ‘Voyager’. Headset ini dikatakan memiliki fungsi yang seakan sama dengan headset Inzone H7.
Insider Gaming juga menjangkakan yang Sony mungkin akan melancarkan kedua-dua set audio ini bersama-sama dengan konsol PS5 versi baharu (detachable disc drive) yang khabar angin mengenainya telah bertiup kencang sejak tahun lalu.


Ratchet & Clank: Berperang Melawan Kejahatan!

Bayangkan adiwira korang adalah seekor tikus dan robot? Mampukah korang melawan kuasa kejahatan?

Ratchet & Clank merupakan game terbaru dari siri-siri sebelumnya dari developer Insomniac Games ini bakal menemui peminat mereka pada 20 April 2016.

Kali ini, korang boleh bermain sebagai Ratchet, Clank dan juga Captain Qwark dalam misi korang menyelamatkan Solana Galaxy dari cengkaman musuh yang jahat iaitu Chairman Drek.

Game esklusif PlayStation 4 ini bergenrekan platformer/action dan ia hanya boleh dimainkan secara single-player sahaja.

Musnahkan apa sahaja yang menghalang korang dan tembak semua musuh untuk mencapai misi korang menyelamatkan Solana Galaxy.
Best ke dok game ni? Jom kita usha skit trailer Ratchet & Clank ini:

Amacam padu tak? Kalau korang berminat boleh la stnadby duit korang tu bulan April nanti.
ADIOS!!


Pengarah Filem Metal Gear Kata Info Baru Tentang Filem Ini Akan Dikongsi Dalam Masa Terdekat

Apa info yang akan dikongsikan?

Tidak banyak sebenarnya yang kita tahu tentang filem Metal Gear yang sedang dalam pembikinan ini. Info penting yang kita tahu setakat ini hanyalah ia sedang diarahkan oleh pengarah filem Kong: Skull Island, Jordan Vogt-Roberts — dan ia telah direstui oleh Hideo Kojima.
Vogt-Roberts merupakan peminat tegar siri Metal Gear. Terbaru, melalui akaun Twitternya, beliau sedang meraikan ulangtahun ke-31 siri Metal Gear dengan memaparkan satu artwork oleh para peminat pada setiap hari selama 31 hari. Dan perayaan meraikan ulangtahun ini masih lagi berjalan, dan beliau mengatakan yang akan ada “kejutan” sepanjang 31 hari ini.
Beliau menegaskan yang thread tweet tersebut hanyalah artwork peminat dan ia tidak menggambarkan apa yang akan masuk atau tidak ke dalam filem Metal Gear yang beliau sedang arahkan. Jadi, ramai yang menjangkakan yang kemungkinan ada klu-klu yang beliau selitkan dalam thred tweet ini yang ada info tentang filem tersebut.
Korang boleh baca thread tweet tersebut di bawah:

❗Follow and retweet this thread to celebrate the 31st anniversary of @HIDEO_KOJIMA_EN's METAL GEAR with 31 pieces of never before seen nano-machine-infused-artwork.
Tune in every day for new updates. Some surprises along the way…
Join me with hastag #METALGEAR31st pic.twitter.com/t6vtydKmiE
— Jordan Vogt-Roberts (@VogtRoberts) July 13, 2018


Musnahkan Pusat Operasi Jenayah Musuh Dan Bina Empayar Dalam Mafia III!

Gameplay trailer terbaru paparkan aktiviti yang bakal boleh dilakukan oleh pemain dalam Mafia III. Letupan! Keganasan melanda! Bina empayar korang sendiri!

Bagaimana untuk mula berkuasa dalam bandar New Bordeaux? Melalui kekejaman dan peras ugut! Dapat dilihat dalam trailer kali ini pemain akan melakukan aktiviti menguasai pusat operasi kongsi gelap lain seperti pusat pemprosesan dadah dan juga kasino-kasino.
Aktiviti yang sedikit iras-iras dengan aktiviti gang wars dalam Assassin’s Creed: Syndicate, tetapi dengan lebih aksi dan keganasan.
Selain bunuh-membunuh untuk mendapatkan kawasan, Mafia III turut memasukkan aktiviti sampingan seperti perlumbaan haram.
Mafia III akan diterbitkan pada 7 Oktober untuk PC, PlayStation 4, dan Xbox One.
https://youtu.be/3A3U6QzepXQ